qundao/data-zh-poetry huggingface dataset:
中呂·快活三過朝天子四邊靜春
作者：馬謙齋
朝代：元

海棠嬌，恰睡足，牡丹香，正開初。只悉春色在須臾，休教燕子銜春去。輦轂，景物，芳草碧重城路。五花嬌馬七香車，簾掛錦珂鳴玉。簫鼓聲中，園林佳處，翠鬟歌紅袖舞。近黃公酒壚，誦坡仙樂府，直吃到月轉垂楊樹。明時難遇，百歲光陰過隙駒。休教辜負，春來春去。榆錢亂舞，難買春光住。夏恰簾前社燕忙，正枝頭楚梅黃。當空畏日熾炎光，楊柳陰迷深巷。北堂，草堂，人在羲皇上。亭臺瀟灑近池塘，睡足思新釀。竹影橫斜，荷香飄蕩，一襟滿意涼。醉鄉，豔妝，〔水調〕誰家唱？紅塵千丈，豈羨功名紙半張？漁樵閒訪，先生豪放，詩狂酒狂，志不在凌煙上。秋芰荷衰，翠影稀。豆花涼，雨聲催。誰家砧杵搗寒衣？萬物皆秋意。燕歸，雁飛，霜染芙蓉醉。長江萬里鱸正肥，謾憶家鄉味。嘯月吟情，凌雲豪氣，豈當懷宋玉悲！賞風光帝裡，賀恩波鳳池，喜生在唐虞世。香山疊翠，紅葉西風襯馬蹄。重陽佳致，千金曾費。黃橙綠醅，爛醉登高會。冬李陵臺，草盡枯。燕然山，雪平鋪。朔風吹冷到天衢，怒吼千林木。玉壺，畫圖，費盡江山句。蒼髯脫玉翠光浮，掩映樓臺暮。畫閣風流，朱門豪富，酒新香開甕初。氈簾款簌，橙香緩舉，半醉偎紅玉。相對紅爐，笑遣金釵剪畫燭。梅開寒玉，清香時度。何須蹇驢，不必前村去。
越調·柳營曲太平即事
作者：馬謙齋
朝代：元

親鳳塔，住龍沙，天下太平無事也。辭卻公衙，別了京華，甘分老農家。傲河陽潘岳栽花，郊東門邵平種瓜。莊前栽果木，山下種桑麻。度歲華，活計老生涯。懷古曾窨約，細評薄，將業兵功非小可。生死存活，成敗消磨，戰策屬誰多？破西川平定干戈，下南交威鎮山河。守玉關班定遠，標銅柱馬伏波。那兩個，今日待如何？楚漢遺事楚霸王，漢高皇，龍爭虎鬥幾戰場。爭弱爭強，天喪天亡，成敗豈尋常。一個福相催先到咸陽，一個命將衰自刎烏江。江山空寂寞，宮殿久荒涼。君試詳，都一枕夢黃粱。嘆世手自搓，劍頻磨，古來丈夫天下多。青鏡摩挲，白首蹉跎，失志困衡窩。有聲名誰識廉頗？廣才學不用蕭何。忙忙的逃海濱，急急的隱山阿。今日個，平地起風波。
雙調·沉醉東風嘲妓好睡
作者：馬謙齋
朝代：元

搖不醒鸞交鳳友，搬不回燕侶鶯儔。莫不是宰予妻，陳摶友？百忙裡蝶夢莊周。衲被蒙頭萬事休，真乃是眠花臥柳。自悟恣甌內瀲灩英掩，瓦盆中漸淺重添。線雞肥，新ド釅。不須典琴留劍，二頃桑麻足養廉，歸去來，長安路險！取富貴青蠅競血，進功名白蟻爭穴。虎狼叢甚日休，是非海何時徹？人我場慢爭優劣，免使傍人做話說，咫尺韶華去也。
中呂·紅繡鞋題小山蘇堤漁唱
作者：馮子振
朝代：元

東里先生酒興，南州高士文聲，玉龍嘶斷綵鸞鳴。水空秋月冷，山小暮天青，蘇公堤上景。
么·
作者：馮子振
朝代：元

想空城組練三千，白馬素車回去。又逡巡月上波平，暮色在煙光紫處。青衫司馬江州住，月夜笛厭聽村父。甚有傳舊譜琵琶，切切嘈嘈簷雨。
么·
作者：馮子振
朝代：元

斷迴腸一首陽關，早晚馬頭南去。對吳山結個茅庵，畫不盡西湖巧處。野渡新晴孤村三兩人家住，終日對野叟田父。說今朝綠水平橋，昨日溪南新雨。
么·
作者：馮子振
朝代：元

看燕南陌上紅塵，馬耳北風吹去。一年年月夜花朝，自佔取溪山好處。四皓屏張良更姓圯橋住，夜待旦遇個師父。一編書不為封留，字字咸陽膏雨。
么·
作者：馮子振
朝代：元

草萋萋一道腰裙，軟綠斷橋斜去。判興亡說向林逋，醉梅屋梅梢偃處。感事黃金難買朱顏住，駟馬客羨跨牛父。石將軍百斛明珠，幾日歡雲娛雨。
么·嘆西風捲盡豪華，往事大江東去。徹如今話說漁樵，算也是英雄了處。處士虛名
作者：馮子振
朝代：元

高人誰戀朝中住，自古便有個巢父。子陵灘釣得虛名，幾度桐江春雨。
么·夢迴時不見犀梳，燕子又銜春去。便人間月缺花殘，是小小香魂斷處。
作者：馮子振
朝代：元

溪山小景長繩短系虛名住，傾濁酒勸鄰父。草亭前矮樹當門，畫出輕煙疏雨。
么·恨殘霞不近人情，截斷玉虹南去。望人間三尺甘霖，看一片閒雲起處。燕南百五
作者：馮子振
朝代：元

東風留得輕寒住，百五鬧蝶母峰父。好花枝半出牆頭，幾點清明微雨。
么·綠楊堤忘系孤樁，白浪打將船去。想明朝月落潮平，在掩映蘆花淺處。市朝歸興
作者：馮子振
朝代：元

山林朝市都曾住，忠孝兩字報君父。利名場反覆如雲，又要商量陰雨。
么·縱新新繭紙臨摹，樂事賞心俱去。永和年小草斜行，到野鶩家雞窘處。龐隱圖
作者：馮子振
朝代：元

團欒話裡禪龕住，靈昭女對老龐父。利名心不掛絲毫，更肯沾風粘雨？。
么·說宣和錦片繁華，輦路看元宵去。馬行街直轉州橋，相國寺燈樓幾處。都門感舊
作者：馮子振
朝代：元

都門花月蹉跎住，恰做了白髮傖父。酒微醒曲榭迴廊，忘卻天街酥雨。
正宮·鸚鵡曲
作者：馮子振
朝代：元

序雲：白無咎有〔鸚鵡曲〕雲：“儂家鸚鵡洲邊住，是個不識字漁父。浪花中一葉扁舟，睡煞江南煙雨。覺來時滿眼青山，抖擻綠蓑歸去。算從前錯怨天公，甚也有安排我處。”餘壬寅歲留上京，有北京伶婦御園秀之屬，相從風雪中，恨此曲無續之者。且謂前後多親炙士大夫，拘於韻度，如第一個“父”字，便難下語；又“甚也有安排我處”，“甚”字必須去聲字，“我”字必須上聲字，音律始諧，不然不可歌，此一節又難下語。諸公舉酒，索餘和之，以汴、吳、上都、天京風景試續之。山亭逸興嵯峨峰頂移家住，是個不唧溜樵父。爛柯時樹老無花，葉葉枝枝風雨。
玉华山诗
作者：马巫父
朝代：元

玉楼云淡晓光浮，中有飞仙驾鹤游。下界此时方熟睡，谁寻紫气问青牛？
题仲穆看云图
作者：马庸
朝代：元
体裁：七言绝句

云拥秋空落镜台，道人日日好怀开。山头半夜风雷作，惊起双龙出峡来。
【南吕】一枝花_春雨润夭桃
作者：马彦良
朝代：元

春雨润夭桃灼灼红，洗芳草茸茸翠。蝶愁搧香粉翅，莺怕展缕金衣。堪恨堪宜，耽阁酿蜂儿蜜，喜调和燕子泥。游春客怎把芳寻，斗巧女难将翠拾。【梁州】看一阵阵锁层峦行云岭北，一片片泛桃花流水桥西。我醉来时怎卧莎茵地？难登紫陌，怎看罗衣？乾坤惨淡，园苑岑寂。每日家阴雨霏霏，几曾见丽日迟迟！辛苦杀老树头憎妇鸣鸠，凄凉也古墓上催春子规，阑散了绿阴中巧舌黄鹂。酒杯，食櫑。可怜不见春明媚，正合着襄阳小儿辈。笑杀山翁醉似泥，四野云迷。【尾】叮咛这雨声莫打梨花坠，风力休吹柳絮飞。留待晴明好天气，穿一领布衣，着一对草履，访柳寻春万事喜。
南吕·一枝花春雨
作者：马彦良
朝代：元

润夭桃灼灼红，洗芳草茸茸翠。
蝶愁扌扇香粉翅，莺怕展缕金衣。
堪恨堪宜，耽阁酿蜂儿蜜，喜调和燕子泥。
游春客怎把芳寻，斗巧女难将翠拾。
尾·叮咛这雨声莫打梨花坠，风力休吹柳絮飞。留待睛明好天气，穿一领
作者：马彦良
朝代：元

布衣，着一对草履，访柳寻春万事喜。
坠齿示儿孙
作者：马德龙
朝代：元

齿坠中庭未足尊，留传后代子和孙。珍珠财宝随时有，睹物思人若个存。
送僧
作者：马昂夫
朝代：元
体裁：七言律诗

游遍国庐紫翠峰，片云吹影浙江东。昙华贝叶春三月，布袜青鞋山万重。禅性若灰终有味，机锋掣电本来空。问师此别知何处，笑指天边月正中。
暮春吟
作者：马桂逊
朝代：元

青山去郭六七里，绿树拂檐三两家。山静冲寒幽鸟起，金樱藤上有残花。
墨梅
作者：马浚
朝代：元
体裁：七言绝句

一枝竹外梦春酣，零落绡裳舞翠岚。天淡水平山月小，有人吹笛过江南。
大明寺
作者：马煦
朝代：元
体裁：七言绝句

乔木千章拥大明，南风细洒葛衣清。鬓丝禅榻茶香里，静听黄鹂求友声。
和可行乡友具宴
作者：马熙
朝代：元

石溜穿渠㶁㶁鸣，眼中幽事总关情。故人载酒不尽醉，好鸟隔花空有声。但使轩扉常款客，不妨松菊屡寻盟。西风瘦马长安路，说与山灵笑绝缨。
和可行即事
作者：马熙
朝代：元

载书逾十乘，储酱乏千缸。竹影明窥户，荷香暗度窗。对山方目击，见客又心降。落日层台表，苍烟白鸟双。
和可行圭塘杂咏 其一 携妓落成
作者：马熙
朝代：元

省事山翁许鹤随，燕莺奔命为谁疲？情知欸乃多幽事，不付樵青付雪儿。
和可行圭塘杂咏 其二 开窗看雨
作者：马熙
朝代：元

洞房编药屋编荷，八面玲珑得月多。谁遣天飘籋云过，嫩凉扶我入无何。
和可行圭塘杂咏·携妓落成
作者：马熙
朝代：元

省事山翁许鹤随，燕莺奔命为谁疲？情知欸乃多幽事，不付樵青付雪儿。洞房编药屋编荷，八面玲珑得月多。谁遣天飘籋云过，嫩凉扶我入无何。
和韵
作者：马熙
朝代：元

年来梦断凤池坊，云影天光有此塘。夜饮不辞归路远，晨兴更觉揽衣忙。桑麻莽苍接平野，机杼咿哑闻隔墙。忽有好诗生马上，眼明双桧拂云长。
太常引
作者：马熙
朝代：元

园中风物水中亭。消得两娉娉。浊酒卷荷倾。早洗尽、筝声笛声。四堤晴柳，一天花气，付与晚山青。飞絮挟云轻。任膝上、瑶琴自横。
太常引
作者：马熙
朝代：元
体裁：词

园中风物水中亭。消得两娉婷。浊酒卷荷倾。早洗尽、筝声笛声。四堤晴柳，一天花气，付与晚山青。飞絮挟云轻。任膝上、瑶琴自横。
太常引
作者：马熙
朝代：元

迟红酣日照修筠。光景一时新。万物却游尘。看出浴、温泉太真。榜上龙虎，班头鹓鹭，无复困冠巾。花亦识天民。问身到、黄扉几人。
太常引
作者：马熙
朝代：元

露桃云杏不胜秾。合让水花红。别种出林东。为冰雪、相看改容。洹堂双瓮，此时千叶，愁绝閟珠宫。贮酒待吟翁。念畴昔、时来一中。
太常引·补和可翁四首
作者：马熙
朝代：元

园池多在魏公时。盛极自然稀。天遣可翁回。要扶起、台倾榭欹。圭塘如此，藕花无数，一笑领翁诗。帝里不须期。怕韡似、三司面皮。
摸鱼儿
作者：马熙
朝代：元

买陂塘旋栽杨柳，参知三岛机务。方壶圆峤千夫力，挥汗已能成雨。凫立渚。看两两胎禽，俯伏红云屿。忘机对语。尽较短量长，昨非今是，未害老仙趣。山中计，长吏讵能羁许。糊涂正合晞吕。交梨火枣如缄惠，何必云林漓句。瓶罄醑。问玉醴金浆，通我仙宗谱。尝闻往古。说舟近蓬莱，风犹引出，何处觅县圃。
摸鱼儿
作者：马熙
朝代：元

买陂塘旋栽杨柳，参知圭沼机务。石渠㶁㶁鸣西北，不用九天瓢雨。鱼在渚。又戏藻翻荷，绕遍方圆屿。鱼如解语。道惠子忘言，庄周忘象，岂识水中趣。寒泉上，云影天光如许。高谈曾会朱吕。此中尽有源头水，添我感怀新句。姑却醑。便合着叶嘉，百世云初谱。心源汲古。任眢井无波，方塘好在，余润及蔬圃。
摸鱼儿
作者：马熙
朝代：元

买陂塘旋栽杨柳，参知渔艇机务。巨川冒涉风涛险，此际缆烟维雨。朝泊渚。到日落沧波，移傍寒梅屿。翠禽无语。甚雪意方深，月明空载，独棹始成趣。銮坡梦，年少纷纷权许。功名更欲侔吕。桃花浪暖多肥鳜，不识绿蓑词句。常载醑。岂特与、笔床茶灶联文谱。闲忙今古。是世上何人，渊明日涉，董子不窥圃。
摸鱼儿
作者：马熙
朝代：元

买陂塘旋栽杨柳，参知绿野机务。春花秋月冬宜雪，夏有芰风荷雨。亭北渚。更倚棹观鱼，时憩东西屿。掀髯自语。任黄阁丝纶，彤庭剑履，未换涉园趣。人间世，多少高眠巢许。勋庸终愧伊吕。得闲宰相方为贵，谁识山中诗句。觞玉醑。看老鹤翩跹，舞入南飞谱。清风万古。是旧隐晞韩，新堂醉白，香满菊花谱。
摸鱼儿
作者：马熙
朝代：元

买陂塘旋栽杨柳，参知老圃机务。宰相得请归田里，久旱忽逢甘雨。怀鄂渚。怅黄鹤楼前，鹦鹉翔烟屿。清魂可语。奈信美江山，无穷湖海，难得故乡趣。西园地，天意昔年曾许。埙篪近协音吕。筑台浚沼方竣事，更办雪儿佳句。仍酹醑。为祷尔三家，恐有治园谱。今吾胜古。问孟氏芳邻，何时康乐，何似柬之圃。
摸鱼儿
作者：马熙
朝代：元

买陂塘旋栽杨柳，崇台检校公务。西山远巘千岩壑，总解蓄云藏雨。临浅渚。更俯视银涛，万顷摇孤屿。姮娥寄语。约静影浮光，浴金沉璧，方领眺瞻趣。登临地，休逸主人先许。买邻邀我从吕。黄金铸作千钱驾，不及无须新句。斟绿醑。甚欲把、园亭草木随时谱。歌豳验古。看祭韭条桑，薪樗剥枣，纳稼筑场圃。
摸鱼儿
作者：马熙
朝代：元

买陂塘旋栽杨柳，平堤检校公务。近来不用新沙筑，屐齿要深苔雨。兰艺渚。植桂树团团，宛在池中屿。堤应怨语。只有恨柔条，无情飞絮，日与我同趣。周垣下，杖策已蒙神许。饐瓜何用怀吕。丈夫志不期温饱，愧尔碧纱笼句。行且醑。听弦索迎风，吹入新翻谱。由今视古。对草绿西湖，裙腰一道，端合让西圃。
摸鱼儿
作者：马熙
朝代：元

买陂塘旋栽杨柳，梦中还理家务。十年不到衡山麓，孤负楚云湘雨。苹映渚。渺杜若江蓠。香接烟霞屿。口心相语。为蝇骥东西，云龙上下，误却钓游趣。生平志，愿识平舆二许。煌煌岳降申吕。集词敬为先生寿，博得月章星句。毋我醑。只小草幽兰，心醉离骚谱。松存径古。待游遍西园，荷锄归去，吾亦爱吾圃。
摸鱼儿
作者：马熙
朝代：元
体裁：词

买陂塘旋栽杨柳，梦中还理家务。十年不到衡山麓，辜负楚云湘雨。蘋映渚。渺杜若江蓠。香接烟霞屿。口心相语。为蝇骥东西，云龙上下，误却钓游趣。生平志，愿识平舆二许。煌煌岳降申吕。集词敬为先生寿，博得月章星句。毋我醑。只小草幽兰，心醉离骚谱。松存径古。待游遍西园，荷锄归去，吾亦爱吾圃。
摸鱼儿
作者：马熙
朝代：元

买陂塘旋栽杨柳，池亭检校公务。团茅时复羲皇上，惊梦每来窗雨。东望渚。却不似西偏，略约连双屿。于时语语。待柳色环堤，荷香入座，方足倚阑趣。园丁戆，直把廉名自许。端如司马家吕。十年护得檐前桧，莫咏蛰龙奇句。谁酌醑。试共看东皋，五斗先生谱。明当仿古。要渠列箕畴，牖县羲画，学取晦翁圃。
摸鱼儿
作者：马熙
朝代：元

买陂塘旋栽杨柳，飞桥检校公务。当年题柱非无意，借用池墨玄雨。沱共渚。早有路潜通，海上三神屿。归来笑语。便玉螮横空，金猊跨海，安有野亭趣。裴中令，别墅相师惟许。倡酬声应钟吕。若教子午成丁卯，容得老渔寻句。忙唤醑。好净洗穷愁，却与论诗谱。西风道古。我欲系匏瓜，匏瓜何在，缑氏已无圃。
渔家傲
作者：马熙
朝代：元
体裁：词

凉入槐阴门巷杳。秋容次第归蘋蓼。潦尽波寒亭影倒。征雁早。一声唤起江天晓。菊外白衣殊未到。沙堤留得西山眺。何事水莲花独少。诗与调。倚风仍度渔家傲。
渔家傲
作者：马熙
朝代：元

池上水枯根岸峭。池边雪霁无行道。三岛遥遥心欲造。舟子诮。拿舟恐受坚冰笑。遵渚一鸿方矫矫。苦饥双鹤从形槁。吾亦安能充尔操。惟善宝。岁寒歌彻渔家傲。
渔家傲·以上周咏先校旧抄圭塘款乃集本马熙
作者：马熙
朝代：元

凉入槐阴门巷杳。秋容次第归苹蓼。潦尽波寒亭影倒。征雁早。一声唤起江天晓。菊外白衣殊未到。沙堤留得西山眺。何事水莲花独少。诗与调。倚风仍度渔家傲。
渔家傲·八十邻翁头似葆
作者：马熙
朝代：元

八十邻翁头似葆。为言环翠埋芳草。不似圭塘风物闹。清昼好。来游往往逢郊岛。细浪粼粼风袅袅。柳丝柔直荷钱小。凫短鹤长无用较。舟可棹。扣舷重和渔家傲。
渔家傲·补和可翁四首
作者：马熙
朝代：元
体裁：词

香雾空濛烟缥缈。青归林木先从杪。若采芳洲繁采沼。花事悄。幽情聊复忘鱼鸟。鸟倦知还亭月老。鱼安浅碧吹斜照。鱼若有言求直钓。秦吉了。也应能唱渔家傲。
渔家傲·补和可翁四首
作者：马熙
朝代：元

香雾空蒙烟缥渺。青归林木先从杪。若采芳洲繁采沼。花事悄。幽情聊复忘鱼鸟。鸟倦知还亭月老。鱼安浅碧吹斜照。鱼若有言求直钓。秦吉了。也应能唱渔家傲。
又次柳道传韵
作者：马玉麟
朝代：元
体裁：五言律诗

高城落日下，树拥半山青。野鸟啼还歇，溪云散复停。微官犹是客，对此暂忘形。为爱生公石，移尊上小亭。
虎丘和范文正公韵
作者：马玉麟
朝代：元
体裁：五言律诗

绿芜迷四野，空翠拥千岩。风过鹤鸣树，云归龙在潭。雨花翻宝座，积石护僧庵。此地如容我，移家住水南。
丁卯上京·其一
作者：马祖常
朝代：元
体裁：七言绝句

山雨晴时已是秋，苑中行殿日华浮。长杨十万旌旗宿，不使飞霜入画楼。
丁卯上京四绝
作者：马祖常
朝代：元

山雨晴时已是秋，苑中行殿日华浮。长杨十里旌旗宿，不使飞霜入画楼。离宫秋草仗频移，天子长杨羽猎时。白雁水寒霜露满，骑奴犹唱蹋歌词。海国名鹰岂鹘胎，渥洼天马是龙媒。明时不惜黄金赐，只欲番王万里来。持橐词垣已赐金，对衣侍拜更恩深。何如坐索长安米，只有诗歌满翰林。
丁卯上京四绝·其一
作者：马祖常
朝代：元

山雨晴时已是秋，苑中行殿日华浮。长杨十里旌旗宿，不使飞霜入画楼。
丁卯上京四绝·其三
作者：马祖常
朝代：元
体裁：七言绝句

海国名鹰岂鹘胎，渥洼天马是龙媒。明时不惜黄金赐，只欲番王万里来。
丁卯上京四绝·其二
作者：马祖常
朝代：元
体裁：七言绝句

离宫秋草仗频移，天子长杨羽猎时。白雁水寒霜露满，骑奴犹唱蹋歌词。
丁卯上京四绝·其四
作者：马祖常
朝代：元
体裁：七言绝句

持橐词垣已赐金，对衣侍拜更恩深。何如坐索长安米，只有诗歌满翰林。
七夕舟中苦热
作者：马祖常
朝代：元

尝忆银床桐泣露，更思玉椀蔗流浆。天孙初嫁龙绡薄，却恐秋河入夜凉。
七夕舟中苦热
作者：马祖常
朝代：元
体裁：七言绝句

尝忆银床桐泣露，更思玉碗蔗流浆。天孙初嫁龙绡薄，却恐秋河入夜凉。
万年欢·元日应制
作者：马祖常
朝代：元
体裁：词

瑞气祥云，拥龙光五色，绛阙春回。析木天街，秀润日月重辉。圣主垂衣坐治，万国尽、衣冠朝会。鹓行底、济济锵锵，喜瞻仙仗旌旗。和风动洽九垓。听椒花献颂，白兽尊开。采胜辛盘民物，一时康泰。乐府新裁曲谱，凤笙起、彤庭云叆。青霄外、隐隐嵩呼，延祐与天同大。
上京书怀
作者：马祖常
朝代：元

燕子泥融兰叶短，叠叠荷钱水初满。人家时节近端阳，绣袂罗衫双佩光。共笑江南五杂组，画鹢浮波供角黍。沙苑射柳追风驹，古来北地为名区。
上京效李长吉
作者：马祖常
朝代：元
体裁：古风

龙沙秋浅云光薄，画罗宫衣侵晓着。吴娃楚娘侍团扇，象舆凤辇明珠络。椒花染紫风雨香，三十六盘天路长。南都北都望行幸，千秋万岁迎君王。
上京效李长吉
作者：马祖常
朝代：元

龙沙秋浅云光薄，画罗宫衣侵晓著。吴娃楚娘侍团扇，象舆凤辇明珠络。椒花染紫风雨香，三十六盘天路长。南都北都望行幸，千秋万岁迎君王。
上京翰苑书怀三首
作者：马祖常
朝代：元

沙草山低叫白翎，松林春雨树青青。土房通火为长炕，毡屋疏凉启小棂。六月椒香驼贡乳，九秋雷隐菌收钉。谁知重见鳌峰客，飒飒临风鬓已星。门外春桥漾绿波，因寻红药过南坡。已知积水皆为海，不信疏星又隔河。酒市杯陈金错落，人家冠簇翠盘陀。薰风到面无蒸暑，去鸟长云奈客何。万里云沙碣石西，高楼一望夕阳低。谷量牛马烟霞错，天险山河海岱齐。贡篚银貂金作藉，官窑磁盏玉为泥。未央殿下长生树，还许寻巢彩凤栖。
上京翰苑书怀三首·其一
作者：马祖常
朝代：元
体裁：七言律诗

沙草山低叫白翎，松林春雨树青青。土房通火为长炕，毡屋疏凉启小棂。六月椒香驼贡乳，九秋雷隐菌收钉。谁知重见鳌峰客，飒飒临风鬓已星。
上京翰苑书怀三首·其三
作者：马祖常
朝代：元
体裁：七言律诗

万里云沙碣石西，高楼一望夕阳低。谷量牛马烟霞错，天险山河海岱齐。贡篚银貂金作藉，官窑磁盏玉为泥。未央殿下长生树，还许寻巢彩凤栖。
上京翰苑书怀三首·其二
作者：马祖常
朝代：元
体裁：七言律诗

门外春桥漾绿波，因寻红药过南坡。已知积水皆为海，不信疏星又隔河。酒市杯陈金错落，人家冠簇翠盘陀。薰风到面无蒸暑，去鸟长云奈客何。
上都翰林院两壁图·其一
作者：马祖常
朝代：元
体裁：七言绝句

欲卖韩家旧石淙，钓鱼竿底是寒江。淮南十月蒹葭岸，曾见冰花到小窗。
上都翰林院两壁图·其二
作者：马祖常
朝代：元
体裁：七言绝句

突兀秋云不可耕，槎牙老树半枯荣。上京玉暑清凉境，閒伴鳌峰作弟兄。
与库库子山郎中
作者：马祖常
朝代：元
体裁：七言绝句

中郎斋沐醮星官，风马云车下石坛。深夜步虚词更响，要将灵雨湿春乾。
东平慈母
作者：马祖常
朝代：元
体裁：七言律诗

高堂慈母昼垂帘，花蕊青春不拂檐。雨湿阶兰红烁烁，烟浮坟草碧纤纤。儿翻旧绣装书帙，女染新丝刺镜奁。过客莫题华表柱，圣乡仁俗溢闾阎。
两头纤纤·其一
作者：马祖常
朝代：元
体裁：乐府曲辞

两头纤纤桫椤子，半白半黑辽东豕。腷腷剥剥琢玉几，磊磊落落舞剑士。
两头纤纤·其三
作者：马祖常
朝代：元
体裁：乐府曲辞

两头纤纤千亩栀，半白半黑大纛旗。腷腷剥剥解角麋，磊磊落落磨崖碑。
两头纤纤·其二
作者：马祖常
朝代：元
体裁：乐府曲辞

两头纤纤小儿绷，半白半黑目中睛。腷腷剥剥海岳儿，磊磊落落将军营。
两头纤纤·其五
作者：马祖常
朝代：元
体裁：乐府曲辞

两头纤纤猬上毛，半白半黑笔中毫。腷腷剥剥击云璈，磊磊落落斩马刀。
两头纤纤·其四
作者：马祖常
朝代：元
体裁：乐府曲辞

两头纤纤北斗杓，半白半黑千金貂。腷腷剥剥山中樵，磊磊落落云间雕。
九十三岁老人康宁居宣德府
作者：马祖常
朝代：元
体裁：七言律诗

我无曲糵为春酒，翁得期颐作寿棚。鸠杖赐来堪佚老，鹈梁辞去不同升。五原白碛秋迷树，一曲黄河夜合冰。古有乞言今可待，逍遥全福见玄曾。
九成宫图
作者：马祖常
朝代：元
体裁：骚

泉溅溅而响谷，风瑟瑟以动林。夹两山以为趾，络下堑与上岑。宫纤丽以媚女，观骞翥以凌尘。矢池鱼而泳泳，饲有麟而驯驯。帝奈何兮不乐，将弭乎江津。
九日在告
作者：马祖常
朝代：元
体裁：七言律诗

青山到屋三十里，瘦马不能閒一过。欲趁重阳浮菊蕊，转愁落叶下岩阿。南鸿带雨秋飞急，北谷来霜夜杵多。病里题诗遣野兴，何人携酒与高歌。
乞扇·其一
作者：马祖常
朝代：元
体裁：五言绝句

端午蒲葵扇，郎官写赠人。如何老供奉，不得障清尘。
乞扇·其二
作者：马祖常
朝代：元
体裁：五言绝句

纨扇裁团月，当知织素人。扑萤还有妒，障面却无尘。
书上都学宫斋壁
作者：马祖常
朝代：元

斋居芹宫旁，永日少人迹。清心慕古躅，简编颇紬绎。徒自伤迷民，位卑力莫及。苟禄亦可羞，吾将反蓬荜。
书事
作者：马祖常
朝代：元
体裁：七言律诗

伏蒲论事屡逢诃，白发而今更奈何。好去仙山寻种杏，敢期帝里要鸣珂。囊中旧笏书青竹，箧里新袍称紫荷。百亩湖田三亩宅，南天春雨白鸥多。
书石辞
作者：马祖常
朝代：元
体裁：六言诗

清漳木落霜晓，骑马独吟北山。诮窃禄而无耻，徒三往而三还。
云坳亭
作者：马祖常
朝代：元
体裁：七言绝句

八月淮南雁又来，云坳亭畔菊初开。莫言野客浑无事，临水閒行日几回。
云巢道士
作者：马祖常
朝代：元
体裁：五言排律

弱水不容舠，仙山本负鳌。坊偏朝斗柄，材或伐蟠桃。网户春丝密，梁河夕蝀高。点金应有药，切玉岂无刀。雨里攀龙鬣，风中拾凤毛。露珠凝药臼，霞缬晕绡袍。箕尾人能遇，灵槎客每遭。隔尘劳梦想，斥鴳在蓬蒿。
五月芍药
作者：马祖常
朝代：元

红芍花开端午时，江南游客苦相疑。上京不是春光晚，自是天家日景迟。
五言·其一
作者：马祖常
朝代：元
体裁：五言律诗

太行东北去，形势自天分。一苇航吴越，千车挽朔云。衣冠今复盛，豪杰古犹闻。欲献三都赋，茫然愧不闻。
五言·其三
作者：马祖常
朝代：元
体裁：五言律诗

王子不耐俗，还山应恐迟。挑灯同此夜，把臂忆当时。爱我常悬榻，逢人只语诗。买田今已决，莫负耦耕期。
五言·其九
作者：马祖常
朝代：元
体裁：五言律诗

又是蒺藜秋，浮槎系旅辀。古城空石堞，平野半沙丘。自笑沧洲客，还期汗漫游。明朝入卫国，淇上买扁舟。
五言·其二
作者：马祖常
朝代：元
体裁：五言律诗

不作还山梦，因吟李杜诗。平生无饱饭，抵死只忧时。事实兼唐史，风流揖楚辞。山川旧游处，千载有馀悲。
五言·其六
作者：马祖常
朝代：元
体裁：五言律诗

古意在眉宇，新诗应口哦。无钱赊酒得，有屋喜人过。宇宙千年事，功名一曲歌。执鞭吾亦可，税驾欲如何。
五言·其四
作者：马祖常
朝代：元
体裁：五言律诗

好去春山路，骑驴罨画中。徜徉紫芝客，憔悴鹿皮翁。得酒宁辞醉，逢人莫话穷。乾坤皆古意，人自不相同。
五言六首
作者：马祖常
朝代：元

太行东北去，形势自天分。一苇航吴越，千车挽朔云。衣冠今复盛，豪杰古犹闻。欲献三都赋，茫然愧不文。不作还山梦，因吟李杜诗。平生无饱饭，抵死只忧时。事实兼唐史，风流揖楚词。山川旧游处，千载有馀悲。好去春山路，骑驴罨画中。徜徉紫芝客，憔悴鹿皮翁。得酒宁辞醉，逢人莫语穷。乾坤皆古意，人自不相同。御史青骢马，词臣白玉堂。有才皆展骥，此老尚亡羊。云海迷舟路，天风失雁行。不须愁白发，正欲媚幽光。闻道光山县，城南十里赊。人家依翠竹，野水乱梅花。应有仙烧药，宁无客舣槎。行当问田亩，结屋贮烟霞。栽竹复栽花，居然处士家。有田供白饭，无句咏青霞。春雨浮邻瓮，秋船系树槎。渔樵相见熟，来听读《南华》。
五言六首·其一
作者：马祖常
朝代：元

太行东北去，形势自天分。一苇航吴越，千车挽朔云。衣冠今复盛，豪杰古犹闻。欲献三都赋，茫然愧不文。
五言六首·其三
作者：马祖常
朝代：元

好去春山路，骑驴罨画中。徜徉紫芝客，憔悴鹿皮翁。得酒宁辞醉，逢人莫语穷。乾坤皆古意，人自不相同。
五言六首·其二
作者：马祖常
朝代：元

不作还山梦，因吟李杜诗。平生无饱饭，抵死只忧时。事实兼唐史，风流揖楚词。山川旧游处，千载有馀悲。
五言六首·其五
作者：马祖常
朝代：元
体裁：五言律诗

闻道光山县，城南十里赊。人家依翠竹，野水乱梅花。应有仙烧药，宁无客舣槎。行当问田亩，结屋贮烟霞。
五言六首·其六
作者：马祖常
朝代：元
体裁：五言律诗

栽竹复栽花，居然处士家。有田供白饭，无句咏青霞。春雨浮邻瓮，秋船系树槎。渔樵相见熟，来听读《南华》。
五言六首·其四
作者：马祖常
朝代：元
体裁：五言律诗

御史青骢马，词臣白玉堂。有才皆展骥，此老尚亡羊。云海迷舟路，天风失雁行。不须愁白发，正欲媚幽光。
代悼亡为陈云峤作
作者：马祖常
朝代：元

燕子楼空花不开，绣帘天晚月初来。手痕留在红牙板，犹有馀香妒落梅。
伯长内翰与继学内翰联句赋画松诗清壮伟丽备体诸家祖常实不能及后尘也仍作诗美之焉
作者：马祖常
朝代：元
体裁：五言排律

吴绢冰丝白，秦封石发青。沐华浮鹤露，戢景蔽鹑星。刻画风云状，雕镵鸟兽形。哦诗铿玉署，集句灿珠经。晔晔舒光气，沉沉逐杳冥。离歌三叠唱，凯奏万铙听。肃穆官师位，雍容乐舞庭。江花春艳艳，山竹雪亭亭。自笑如尘俗，怀惭似酒醒。无因题琥珀，有去对鵁鶄。
伯长内翰与继学内翰联句赋画松诗清壮伟丽备体诸家祖常实不能及后尘也仍作诗美之焉
作者：马祖常
朝代：元

吴绢冰丝白，秦封石发青。沐华浮鹤露，戢景蔽鹑星。刻画风云状，雕镵鸟兽形。哦诗铿玉署，集句灿珠经。烨烨舒光气，沈沈逐杳冥。离歌三叠唱，凯奏万铙听。肃穆官师位，雍容乐舞庭。江花春艳艳，山竹雪亭亭。自笑如尘俗，怀惭似酒醒。无因题琥珀，有去对鵁鶄。
何仲博家棣韡堂
作者：马祖常
朝代：元
体裁：古风

我有破屋近鸟巢，水波春云拂塘坳。弟兄三年不得见，屋前石田添竹梢。眼前有此紫荆树，何时重过西州路。欲泻银河下墨池，尽写狂歌满华柱。
偶成
作者：马祖常
朝代：元
体裁：五言绝句

山中木叶落，江上水波生。自是年年事，渔樵不必惊。
偶成·其一
作者：马祖常
朝代：元
体裁：七言律诗

自爱屋南芳树林，十朝暑雨翠沉沉。地清讵知无栖凤，烟合时复有鸣禽。读书草堂生曙彩，望野古城留夕阴。莫道楚乡风物陋，文章屈宋到如今。
偶成·其二
作者：马祖常
朝代：元
体裁：七言律诗

出京不寄入京书，淮水南边有旧居。官比马曹过骑省，文因狗监愧相如。西岩仙杏终来凤，东谷汤泉亦戏鱼。岂是高情能放逸，山中萝桂正扶疏。
僧院蜀葵
作者：马祖常
朝代：元

紫晕成丹景，黄敷缀绿幢。何因女冠子，却近老僧窗。
元礼弟寄和韵
作者：马祖常
朝代：元
体裁：五言律诗

野云不肯出，作雨涨山溪。颇谓谈扪虱，何如学祝鸡。凿池通竹远，插架庋书低。秫熟秋田后，应知酒自携。
光山县尹孔凝道作县有声乡人为图
作者：马祖常
朝代：元
体裁：七言律诗

光山近在故山西，树满江头稻满畦。邻屋读书相教授，社祠醉酒共提携。水牛砺角嫌耕少，野茧抽丝喜价低。春雨行田无从吏，独骑斋马畏青泥。
光山县尹孔凝道作县有声乡人为图
作者：马祖常
朝代：元

光山近在故山西，树满江头稻满畦。邻屋读书相教授，社祠醉酒共提携。水牛砺角嫌耕浅，野茧抽丝喜价低。春雨行田无从吏，独骑斋马畏青泥。
兔窥蝶图
作者：马祖常
朝代：元
体裁：六言诗

兔斯首神注目，天为辰神不畜。封中书赋梁王，奔蟾宫走兔场。生无雄居有穴，尔形肖我书揭。
公子行
作者：马祖常
朝代：元

绿香绣帐乘流苏，床头三尺红珊瑚。十八窈窕秦罗敷，曲房小步珰鸣襦。高台公子吹笙竽，百斛明珠买氍毹。兰灯桂浆炙文鱼，但苦不驻羲和车。
公子行
作者：马祖常
朝代：元
体裁：乐府曲辞

缘香绣帐乘流苏，床头三尺红珊瑚。十八窈窕秦罗敷，曲房小步珰鸣襦。高堂公子吹笙竽，百斛明珠买氍毹。兰灯桂浆炙文鱼，但苦不驻羲和车。
六月七日至昌平赋养马户
作者：马祖常
朝代：元
体裁：古风

马足与石斗，石齿齧马足。足跛背生疮，突兀瘦见骨。官家日有事，陆续使者出。使者贵臣子，骑驰日逐毂。驿吏报马毙，鞭挞寡妇哭。寡妇养马户，前年夫死役。占籍广川郡，有田种菽粟。翁姑昔时在，城邑复有屋。连岁水兼旱，荐饥罹不淑。夫死翁姑亡，田屋尽质鬻。寡妇自养马，远适雕窝谷。绩纺无麻丝，头葆胫肤黑。塞下藜苋小，空釜煮水泣。驿吏鞭买马，磨笄向山石。安得天雨金，马壮口有食。
六言·其一
作者：马祖常
朝代：元
体裁：六言诗

借马出城移竹，取钱与客收书。洞口蜂房割蜜，□□□□□□。
六言·其三
作者：马祖常
朝代：元
体裁：六言诗

白鸟飞来何许，青山閒对谁家。日暮一尊浊酒，不知风帽攲斜。
六言·其五
作者：马祖常
朝代：元
体裁：六言诗

竹下茶瓯晚步，花间酒榼春行。谁访青山白发，道人留我题名。
六言三首
作者：马祖常
朝代：元

南塘雨晴草满，西林春早花疏。道士烧丹借灶，山翁种树求书。白鸟飞来何许，青山閒对谁家？日暮一尊浊酒，不知风帽欹斜。绝涧花迎暮竹，回塘水媚春云。欲赋淮南招隐，山中桂树留人。
六言三首·其一
作者：马祖常
朝代：元
体裁：六言诗

南塘雨晴草满，西林春早花疏。道士烧丹借灶，山翁种树求书。
六言三首·其三
作者：马祖常
朝代：元
体裁：六言诗

绝涧花迎暮竹，回塘水媚春云。欲赋淮南招隐，山中桂树留人。
六言三首·其二
作者：马祖常
朝代：元

白鸟飞来何许，青山閒对谁家？日暮一尊浊酒，不知风帽欹斜。
再从浙入闽·其一
作者：马祖常
朝代：元
体裁：五言律诗

江外淹留久，那堪去复回。水生客星濑，日出偃王台。烓灶茶瓯至，筠笼橘颗来。春云又成雨，着意落寒梅。
再从浙入闽·其二
作者：马祖常
朝代：元
体裁：五言律诗

积雨关河湿，今朝日始晴。浮船下夜濑，觅酒近春城。鹅鸭将雏出，牛羊傍母行。独怜无侣客，万里又南征。
再用韵奉继学·其一
作者：马祖常
朝代：元
体裁：五言律诗

修撰官清切，高斋不易开。青凫憎绿帻，黑沈覆琼杯。日日裁书出，年年赐锦来。最怜山简拙，惟有习池回。
再用韵奉继学·其二
作者：马祖常
朝代：元
体裁：五言律诗

山东豪侠客，走马两京来。芹藻流清誉，丝纶藉美才。但能铃索静，还使酒船回。梦想庭前鹤，奇踪篆紫苔。
再荅薛玄卿并谢墨·其一
作者：马祖常
朝代：元
体裁：七言绝句

京尘冉冉朝天马，辟谷仙人竹满斋。自写乌丝吟白纻，好风吹我到无怀。
再荅薛玄卿并谢墨·其二
作者：马祖常
朝代：元
体裁：七言绝句

崇真宫里秋风起，海上人来见隐君。留得麝煤三百剂，天边呼伴散玄云。
再赓前韵
作者：马祖常
朝代：元
体裁：古风

莆田飓风秋更发，山寒天暮见虎迹。夜起绕床听檐溜，又愁云中龙出石。我行闽南王事急，文字岂为年位述。每嗟莫救黔娄饥，誓从方士祠太乙。
出都
作者：马祖常
朝代：元

长城怀古处，身在日华东。水出卢龙塞，山连碣石宫。沙鸥终自白，霜树忽然红。云海鸿濛气，归帆杳霭中。
出都·其一
作者：马祖常
朝代：元
体裁：七言绝句

京尘冉冉岁华新，重向都门问去津。西日衔山沙水晚，通州城下雨沾巾。
出都·其二
作者：马祖常
朝代：元
体裁：七言绝句

潞水年年沙际流，都人车马到沙头。独憎杨柳无情思，送尽行人天未秋。
初日·其七
作者：马祖常
朝代：元
体裁：古风

初日照我池，我池水波生。芙蕖罥红影，黄盘荫绿英。龟鱼相浮游，鸣雏弄新声。虽无台与榭，足自娱幽情。
初日·其三
作者：马祖常
朝代：元
体裁：古风

初日照我屋，我屋受阳光。寒暖顺时令，风雨谨盖藏。榱桷无文雕，析栋取材良。圣亦善居室，苟完斯为臧。
初日·其二
作者：马祖常
朝代：元
体裁：古风

初日照我墙，我墙无文圬。周遮限奔逸，环堵存屋隅。圣讥粪土恶，涂塈饰秽洳。畚锸戒劳歌，乐此生其枢。
初日·其五
作者：马祖常
朝代：元
体裁：古风

初日照我田，陂水方满塍。既欣稚禾发，复爱嘉木荣。伏腊献酒食，报赛岁事成。告仆缓尔私，先可输王征。
初日·其八
作者：马祖常
朝代：元
体裁：古风

初日照我衣，我衣多赐服。霈哉富筐篚，图报命莫赎。养痾得退归，持此侈君禄。茫茫宇宙内，被体几完足。
初日·其六
作者：马祖常
朝代：元
体裁：古风

初日照我车，我车不濡轮。泥潦即不出，旱复避埃尘。当辕驾一马，宜彼原隰平。下泽非所慕，朱丹亦非情。
初日二首
作者：马祖常
朝代：元

初日照我树，我树日华滋。檀栾绿阴合，四顾无曲枝。盛暑炽烦歊，其中有凉飔。成林荫千亩，栖息任所宜。初日照我书，我书在东牖。赫矣先圣言，天地相永久。秦火虽燎原，其灰为世寿。人文待兹成，老死学敢后。
初日二首·其一
作者：马祖常
朝代：元
体裁：古风

初日照我树，我树日华滋。檀栾绿阴合，四顾无曲枝。盛暑炽烦歊，其中有凉飔。成林荫千亩，栖息任所宜。
初日二首·其二
作者：马祖常
朝代：元
体裁：古风

初日照我书，我书在东牖。赫矣先圣言，天地相永久。秦火虽燎原，其灰为世寿。人文待兹成，老死学敢后。
到家
作者：马祖常
朝代：元
体裁：七言绝句

山房百本梅花发，尽是先生手自栽。不似旗亭杨柳树，迎人未了送人回。
前宛转曲
作者：马祖常
朝代：元

紫檀出海南，削成琵琶槽。上有鸳鸯弦，弹曲声嘈嘈。客问此何声，新声名绛桃。一奏桃始华，再奏花枝斜。笑靥颊晕粉，仙源饭蒸霞。度作新声曲，春树双莺逐。双莺掷金梭，鱼藻荡圆波。陌上行车带结罗，绛桃年少光阴多。
功德使萨木丹巴勒藏英宗皇帝所赐御书中有御制诗云月色清吾心日光照吾民十字大哉君人之言也又云明仁殿书赐旦谨赞诗四句于后
作者：马祖常
朝代：元
体裁：七言绝句

英宗朝坐明仁殿，赐旦新书日月中。河汉昭回光气在，凄凉空抱小臣弓。
北歌行
作者：马祖常
朝代：元
体裁：乐府曲辞

君不见李陵台、白龙堆，自古战士不敢来。黄云千里雁影暗，北风裂旗马首回。汉家卫霍今何用，见说军还如裹痛。不思百口仰食恩，岂念一身推毂送。如今天子皇威远，大碛金山烽燧鲜。却将此地建陪京，滦山回环抱山转。万井喧阗车戛轮，翠华岁岁脩时巡。亲王觐圭荆玉尽，侍臣朝绂蠙珠新。高昌勾丽子入学，交趾蛮官贡麟角。斗米三钱金如土，国人讴歌将军乐。将军乐，四海清。吾皇省方岂田猎，观风察俗知太平。
北歌行
作者：马祖常
朝代：元

君不见李陵台、白龙堆，自古战士不敢来。黄云千里雁影暗，北风裂旗马首回。汉家卫霍今何用，见说军还如裹痛。不思百口仰食恩，岂念一身推毂送。如今天子皇威远，大积金山烽燧鲜。却将此地建陪京，滦水回环抱山转。万井喧阗车戛轮，翠华岁岁修时巡。亲王觐圭荆玉尽，侍臣朝绂蠙珠新。高昌句丽子入学，交趾蛮官贡麟角。斗米三钱金如土，国人讴歌将军乐。将军乐，四海清，吾皇省方岂田猎，观风察俗知太平。
北行
作者：马祖常
朝代：元

山转疑无路，溪深似有云。衣裳沾沆瀣，鞍马入氤氲。岩树花凝画，崖藤蔓驻曛。佛宫金币币，帐屋锦文文。尘坌车争出，霞舒骑乱分。烟中听犬吠，天畔见人耘。草檄期诛泚，歌诗拟吊蕡。家家收枣栗，处处种榆枌。枕有仙人记，琴无山鬼闻。时巡劳圣主，灵会召神君。泉脉流钗股，松身镂缬纹。团团留象迹，矗矗立驼群。龙虎盘南石，貔貅镇北军。井盐仍皛皛，马酒亦醺醺。越贡珠玑错，夷琛翠羽纷。弓旌徵隐逸，斧钺赐功勋。俗已多羊酪，民还贱豕豮。雨馀雷菌长，秋入地椒芬。井邑联山海，仓箱溢陇汾。白鹰随雪雁，黄鼠掘田鼢。太祖初飞御，中原正溺焚。剑光明塞道，箭影落冥氛。圣嗣开元极，天声震大？。辕门方纳禹，国镜又收员。降主来衔璧，奔君自束缊。只今修栒簴，何但去䡝轒。公子衣缝掖，王妃曳练裙。期绵尧历祚，物阜舜风薰。学士工谟训，成均载典坟。小臣难颂德，祇合采书芸。
北行
作者：马祖常
朝代：元
体裁：五言排律

山转疑无路，溪深似有云。衣裳沾沆瀣，鞍马入氲氤。岩树花凝昼，崖藤蔓驻曛。佛宫金匝匝，帐屋锦文文。尘坌车争出，霞舒骑乱分。烟中听犬吠，天畔见人耘。草檄期诛泚，歌诗拟吊蕡。家家收枣栗，处处种榆枌。枕有仙人记，琴无山鬼闻。时巡劳圣主，灵会召神君。泉脉流钗股，松身镂缬纹。团团留象迹，矗矗立驼群。龙虎盘南石，貔貅镇北军。井盐仍皛皛，马酒亦醺醺。越贡珠玑错，夷琛翠羽纷。弓旌徵隐逸，斧钺赐功勋。俗已多羊酪，民还贱豕豮。雨馀雷菌长，秋入地椒芬。井邑联山海，仓箱溢陇汾。白鹰随雪雁，黄鼠掘田鼢。太祖初飞御，中原正溺焚。剑光明塞道，箭影落窨氛。圣嗣开元极，天声震大�。辕门方纳禹，国镜又收员。降主来衔璧，奔君自束缊。只今修栒簴，何但去䡝轒。公子衣缝掖，王妃曳练裙。期绵尧历祚，物阜舜风薰。学士工谟训，成均载典坟。小臣难颂德，祗合采书芸。
华清宫图
作者：马祖常
朝代：元
体裁：骚

帝出车以呜鸾，俨六龙之骧首。循长陆而东骛，谓泉源之在右。穹阊阖之天门，封百二而为垣。朋猘羯而不丑，嗟神尧之文孙。
华清宫故基
作者：马祖常
朝代：元
体裁：五言律诗

开元人物尽，兹地尚华清。古道风尘急，温泉日夜生。碑词惟石藓，宫树有春莺。过客知王建，题诗不记名。
南城·其二
作者：马祖常
朝代：元
体裁：七言绝句

粟侯亭前花一园，客来日日费金钱。明朝碧树春城合，恨不江东问酒船。
南城二首
作者：马祖常
朝代：元

城南牡丹一百本，翰林学士走马来。渡水杨花逐飞燕，蓟中芳草送春回。粟侯亭前花一园，客来日日费金钱。明朝碧树春城令，恨不江东问酒船。
南城二首·其一
作者：马祖常
朝代：元
体裁：七言绝句

城南牡丹一百本，翰林学士走马来。渡水杨花逐飞燕，蓟中芳草送春回。
南城二首·其二
作者：马祖常
朝代：元

粟侯亭前花一园，客来日日费金钱。明朝碧树春城令，恨不江东问酒船。
南方贾客词
作者：马祖常
朝代：元
体裁：乐府曲辞

江岸琅玕悲帝妇，云光漏日波含雾。泷船春下鹧鸪林，青帻蛮郎占龙户。千寻高杉生翠微，北人去买椒葛衣。鸡骨卜神铜铸鼓，却忆冰纨将北归。
南方贾客词
作者：马祖常
朝代：元

江岸琅玕悲帝妇，云光漏日波含雾。泷船春下鹧鸪林，青帻蛮郎占龙户。千寻高杉生翠微，北人去买椒葛衣。鸡骨卜神铜铸鼓，却意冰纨将北归。
南野
作者：马祖常
朝代：元
体裁：五言律诗

南野新亭好，城坳筑小丘。飘花如虎落，遇水识龙舟。朝士寻山到，邻翁载酒游。五云天坱□，书帙瑞光浮。
卢师山下过郝景文参政墓
作者：马祖常
朝代：元

故相声名远，荒阡松柏长。地能终不夜，天暮借飞光。旧客驱车过，新诗洒泪伤。千年此山下，樵牧禁牛羊。
卢师山下过郝景文参政墓
作者：马祖常
朝代：元
体裁：五言律诗

故相声名远，荒阡松柏长。地能终不夜，天莫借飞光。旧客驱车过，新诗洒泪伤。千年此山下，樵牧禁牛羊。
参议府坐赠左右司郎官
作者：马祖常
朝代：元
体裁：七言绝句

西曹东峻东曹剧，绿水红莲两幕开。独有议郎官似我，手持书字近三台。
双头菊
作者：马祖常
朝代：元
体裁：七言律诗

金屈卮边醉袖垂，秋云如幄贮仙姿。寒生小靥回鸾动，香入流苏睡鸭移。结绶巧承西颢曲，落钿羞带月支眉。青霜为我催憔悴，银屋何人怨别离。
双头菊
作者：马祖常
朝代：元

金屈卮边醉袖垂，秋云如幄贮仙姿。寒生小靥回鸾动，香入流苏睡鸭移。结绶巧承西颢曲，落钿羞带月支眉。青霜为我催憔悴，银屋何人怨别离？
反铜马式歌送熊太古
作者：马祖常
朝代：元
体裁：乐府曲辞

古来相马不相皮，骥服盐车双耳垂。辕下局促上九坂，蹑云骏足何由驰。奈何汉家铸马式，求马求中工人规。厚蹄长鬣尻肉满，毛理光泽为权奇。县官刍豆给饲品，气偾牵出当路嘶。伯乐死后骥空出，千金何人买骏骨。
发淮浦
作者：马祖常
朝代：元
体裁：骚

发淮浦兮溯黄流，鼓船舷兮极浮游。云漠漠兮天已秋，揽芙蓉兮舣芳洲。酌吾酒兮乐无忧，怀佳人兮结绸缪。
古乐府
作者：马祖常
朝代：元
体裁：乐府曲辞

天上云片谁剪裁，空中雨丝谁织来。蒺藜秋沙田鼠肥，贫家女妇寒无衣。女妇无衣何足道，征夫戍边更枯槁。朔雪埋山铁甲涩，头发离离短如草。
古乐府
作者：马祖常
朝代：元

天上云片谁剪裁，空中雨丝谁织来？蒺藜秋沙田鼠肥，贫家女妇寒无衣。女妇无衣何足道，征夫戍边更枯槁。朔雪埋山铁甲涩，头发离离短如草。
古城熊翁寿考
作者：马祖常
朝代：元
体裁：五言律诗

高年开八帙，治世遇千祺。馥郁兰当砌，葳蕤菊满篱。子能知负米，孙更喜含饴。但愿雍熙内，吾民尽耄期。
古意
作者：马祖常
朝代：元
体裁：古风

秋罗画双蝶，凉綀透红绡。攀纡翠襞积，腾拿凤盘翘。公子高宴集，水阁芙蓉摇。来禽丹砂红，石蜜春冰消。欢情光景洽，壮意风云飘。所期国士知，岂谓虞人招。
古诗·其一
作者：马祖常
朝代：元
体裁：古风

缱绻忧肠兴，觞至不能釂。高飙扬尘沙，倏倏满户窍。冠履对孔经，蝇亦集堂窔。淹留藉君子，相与一晤啸。
古诗·其三
作者：马祖常
朝代：元
体裁：古风

凌晨视园蔬，绿色承露英。命妇自采摘，终朝掬不盈。持以充庖厨，岂疗饥肠鸣。婆娑秋菘叶，不受鱼肉腥。朝暾煦寒畦，中心含素馨。
古诗·其二
作者：马祖常
朝代：元
体裁：古风

弱马不可御，复尔路阻修。石子头荦确，马足无所投。马足无所投，颠隮临道周。何能乘黄鹄，四海一日游。
句
作者：马祖常
朝代：元

吴娃荡桨潮生浦，楚客吹箫月满楼。
史馆閒题·其一
作者：马祖常
朝代：元
体裁：古风

骑马到画省，冠佩趋几筵。岂但文字美，所乐长官贤。京国足府寺，金谷相百千。飞书日杂遝，奔命惧不先。肃肃馆阁严，操觚绩简编。上有日月光，下有草木妍。森罗大象列，俟此言语宣。蹇予昧儒学，群髦辱官联。遭逢赖明世，益喜身悠然。
史馆閒题·其二
作者：马祖常
朝代：元
体裁：古风

画省真仙居，华屋映丹树。青石倚阑干，松发沐云雾。绮疏刻连钱，承尘画翔鹭。中有河汉文，夜深室光聚。玉函黄金钥，太史自侍御。河上一竖儒，伊吾诵章句。偶趋彤廷诏，词林迩天路。虽乐文雅懿，终惭紬绎误。
史馆閒题二首
作者：马祖常
朝代：元

骑马到画省，冠佩趋几筵。岂但文字美，所乐长官贤。京国足府寺，金谷相百千。飞书日杂遝，奔命惧不先。肃肃馆阁严，操瓢绩简编。上有日月光，下有草木妍。森罗大象列，俟此言语宣。蹇予昧儒学，群髦辱官联。遭逢赖明世，益喜身悠然。画省真仙居，华屋映丹树。青石倚阑干，松发沐云雾。绮疏刻连钱，承尘画翔鹭。中有河汉文，夜深室光聚。玉函黄金钥，太史自侍御。河上一竖儒，伊吾诵章句。偶趋彤庭诏，词林迩天路。虽乐文雅懿，终惭紬绎误。
史馆閒题二首·其一
作者：马祖常
朝代：元

骑马到画省，冠佩趋几筵。岂但文字美，所乐长官贤。京国足府寺，金谷相百千。飞书日杂遝，奔命惧不先。肃肃馆阁严，操瓢绩简编。上有日月光，下有草木妍。森罗大象列，俟此言语宣。蹇予昧儒学，群髦辱官联。遭逢赖明世，益喜身悠然。
史馆閒题二首·其二
作者：马祖常
朝代：元

画省真仙居，华屋映丹树。青石倚阑干，松发沐云雾。绮疏刻连钱，承尘画翔鹭。中有河汉文，夜深室光聚。玉函黄金钥，太史自侍御。河上一竖儒，伊吾诵章句。偶趋彤庭诏，词林迩天路。虽乐文雅懿，终惭紬绎误。
吊王仪伯左丞
作者：马祖常
朝代：元
体裁：七言律诗

生平不肯学时人，死后如今毁誉真。下惠独全周士贵，董生犹比汉儒醇。中山旧宅诗书满，庚水荒阡草树新。身达位通心未遂，伤哉谁识鲁西麟。
吊节妇
作者：马祖常
朝代：元

白日松台閟，青山石椁沈。空馀哭夫泪，下入九泉深。
吊节妇
作者：马祖常
朝代：元
体裁：五言绝句

白日松台閟，青山石椁沉。空馀哭夫泪，下入九泉深。
吕梁
作者：马祖常
朝代：元

天府河流北，徐方禹迹难。青山开石峡，白日看风湍。星宿光芒合，坤维脉络蟠。吴船牵百丈，酾酒酹阴官。
吕梁
作者：马祖常
朝代：元
体裁：五言律诗

天府河流北，徐方禹迹难。青山开石硖，白日看风湍。星宿光芒合，坤维脉络蟠。吴船牵百丈，酾酒酹阴官。
吴宗师送牡丹·其一
作者：马祖常
朝代：元
体裁：七言绝句

仙家分得上林春，浅白深红间色匀。走送邻翁还有意，恐随风雨落风尘。
吴宗师送牡丹·其二
作者：马祖常
朝代：元
体裁：七言绝句

十五年前花发时，仙翁邀赏醉瑶池。如今头白无情思，只见瑶池花满枝。
和史参政韵
作者：马祖常
朝代：元

五云天近昼香残，红白花枝满药阑。一夜东风吹小雨，殿头持卷隔帘看。
和张彦清司农喜雪·其一
作者：马祖常
朝代：元
体裁：七言律诗

剡船乘兴便閒来，不问樽罍几日开。春水起时寒欲尽，梅花多处气先催。天街绰约清光遍，云幌依稀舞影回。已是丰年调玉烛，京华倦客岂悠哉。
和张彦清司农喜雪·其二
作者：马祖常
朝代：元
体裁：七言律诗

万木鳞皴冻欲黧，晓云一色望中迷。纷披纨素拈花树，点缀珠玑布稻畦。沙屿有声鸣夜鹤，冰溪无影照山鸡。蓬山仙客多清兴，间日题诗对紫泥。
和张蓬山司农韵
作者：马祖常
朝代：元
体裁：七言律诗

蓬山高对石淙庄，水硙飞轮日溅霜。后稷官清芝检湿，杜陵天近竹綀凉。题诗独喜轻纨素，书笏重须奉赭黄。下客扬雄贫嗜酒，只今先有碧筒觞。
和李彦方·其一
作者：马祖常
朝代：元
体裁：七言绝句

海碣盘盘楫帝乡，东华日近见龙光。太常马恶愁斋酒，曹务休分骑省郎。
和李彦方·其七
作者：马祖常
朝代：元
体裁：七言绝句

李白新裁杮叶书，都人传写到天馀。题诗崔颢今重见，老蚌含珠对望舒。
和李彦方·其三
作者：马祖常
朝代：元
体裁：七言绝句

乞得閒官出谒迟，读书更不读韩非。京华杨柳千门日，何处鸣蝉饮露肥。
和李彦方·其二
作者：马祖常
朝代：元
体裁：七言绝句

寄书日日问沧洲，莫打江鸥与海鸥。春水满溪畦稻发，洛阳花好不须游。
和李彦方·其五
作者：马祖常
朝代：元
体裁：七言绝句

梁鸿杵臼北邙思，百里令人赋扊扅。王谢堂前双燕好，营巢了后更无为。
和李彦方·其六
作者：马祖常
朝代：元
体裁：七言绝句

百花落地蜂翅閒，万树生阴莺语阑。海舶水边求玳瑁，玉田石上长琅玕。
和李彦方·其四
作者：马祖常
朝代：元
体裁：七言绝句

龙门八节奏云和，竹管新声怨恨多。好向都城传满纸，联翩雕缋过阴何。
和王左司柳枝词二首
作者：马祖常
朝代：元

郎君巧歌《杨柳枝》，柳眉初出学月支。隋堤千树烟光暮，不如柳眉初出时。凤城三月草色青，池塘飞絮相飘零。风吹宛转低扑人，长空白日流榆星。
和王左司柳枝词二首·其一
作者：马祖常
朝代：元

郎君巧歌《杨柳枝》，柳眉初出学月支。隋堤千树烟光暮，不如柳眉初出时。
和王左司柳枝词二首·其二
作者：马祖常
朝代：元

凤城三月草色青，池塘飞絮相飘零。风吹宛转低扑人，长空白日流榆星。
和王左司竹枝词二首
作者：马祖常
朝代：元

日边宝书开紫泥，内臣珠帽辇步齐。君王视朝天未旦，铜龙漏转鸡人啼。金炉宝熏留篆云，花间百舌鸣早春。五坊戏马赛争道，传声催赐十流银。
和王左司竹枝词二首·其二
作者：马祖常
朝代：元

金炉宝熏留篆云，花间百舌鸣早春。五坊戏马赛争道，传声催赐十流银。
和王左司韵·其一
作者：马祖常
朝代：元
体裁：七言绝句

仙官紫府醉霞觞，不信人间白发长。走笔题诗三百首，敲门先送大中郎。
和王左司韵·其三
作者：马祖常
朝代：元
体裁：七言绝句

松醪滟滟泛瑶觞，玉署承恩化日长。阮籍一生都为酒，步兵当与晒裈郎。
和王左司韵·其二
作者：马祖常
朝代：元
体裁：七言绝句

紫橐词臣咏羽觞，巴笺十幅笔花长。却嫌嗜酒扬雄恶，苦向当年作戟郎。
和继学郎中送友归越中
作者：马祖常
朝代：元

蓟门东望海无波，谁许山人问薜萝。雀舫春声留水燕，鹄袍秋影动天鹅。鉴湖草满芙蓉少，鄞县潮来牡蛎多。羞见京尘遮帽顶，羊裘亦欲换渔蓑。
和袁伯长待制送虞伯生博士祠祭岳镇江河后土
作者：马祖常
朝代：元

房闼歌儿翠黛摧，不禁夫婿陟崔嵬。一春花好人相别，四月梅黄雨又来。酒酌玉缸酣脸晕，香消银叶蠹炉灰。祠官好致君王意，早奉神休马首回。
和袁伯长待制送虞伯生博士祠祭岳镇江河后土·其一
作者：马祖常
朝代：元
体裁：七言律诗

芙蓉仙掌坐中低，后土霄光□可齐。栈路绕云山有阁，蜀天常漏石无泥。岐阳过马应闻凤，陈宝停辀莫信鸡。使者才华似杨马，题诗应近草堂西。
和袁伯长待制送虞伯生博士祠祭岳镇江河后土·其二
作者：马祖常
朝代：元
体裁：七言律诗

房闼歌儿翠黛摧，不禁夫婿陟崔嵬。一春花好人相别，四月梅黄雨又来。酒酌玉缸酣脸晕，香消银叶蠹炉灰。祠官好致君王意，蚤奉神休马首回。
和閒閒宋宗师牵字韵
作者：马祖常
朝代：元
体裁：七言律诗

牡丹芍药殿春后，落花游丝非有牵。南城道士多芝秀，东郭先生双履穿。饮酒不醉客来恶，看剑长吟我岂仙。空山松桂石齿齿，芒鞋袯襫行雨天。
商学士万里图
作者：马祖常
朝代：元
体裁：古风

曹南商君儒家子，身登集贤非画史。酒酣气豪不敢使，挥洒山水在一纸。咫尺万里乾坤意，人言造物真儿戏。盘䊹流动各有象，变化歘忽风云至。吾观昆崙四月出，更观扶桑东日生。形势开合限内外，分野上合星辰精。大禹铸九鼎，邹衍外九州。岂但草木异，乃有鬼魅忧。噫嘻奉常官禄薄，百钱缝囊贮丘壑。为尔作歌还一噱，何年淮南戴青箬。
商学士画山水歌
作者：马祖常
朝代：元
体裁：乐府曲辞

商侯画山并画水，当今天下无双比。昔者累蒙天子知，昼日三接赐筐篚。墨滓翻流雪壁滑，闽峤蜀门生寸晷。五年送绢或不得，岸帻饮酒辱画史。江波沉沉树含雾，叠嶂千层问归路。玄云夜合风雨交，渔师不畏蛟龙怒。倚云茨屋如穹龟，樛枝应有猿峱悲。暝霭依稀蜃楼出，暗霏彷佛鳌峰移。君不见剡藤一丈光陆离，呜呜野父秋行迷。
喜小孙诵书
作者：马祖常
朝代：元
体裁：七言律诗

弋钓为生不负丞，江关词赋属徐陵。旧传仙诀能餐玉，新试官箴合饮冰。坐上看云秋渺渺，梦中听雨夜澄澄。淮天七月犹多暑，喜见儿孙学聚萤。
喜知经筵蔡国张公至
作者：马祖常
朝代：元
体裁：六言诗

行夷犹憺容与，载两旗驾四牡。喻曾山遵大路，日在天云作雨。将至止德容度，晨脩观适帝所。
四爱图·其一
作者：马祖常
朝代：元
体裁：五言绝句

湘累能楚辞，猗兰为之佩。千载得涪翁，幽姿未憔悴。
四爱图·其三
作者：马祖常
朝代：元
体裁：五言绝句

的历黄金华，秋日媚阶径。南山种秫翁，饮酒不得尽。
四爱图·其二
作者：马祖常
朝代：元
体裁：五言绝句

莹肤中含滋，鲜彩外发藻。晚红咏池酣，昼铅敧岸袅。
四爱图·其四
作者：马祖常
朝代：元
体裁：五言绝句

铁色僵万木，江南梅有花。枯藓缬古锦，明英冠春葩。
四色咏
作者：马祖常
朝代：元
体裁：乐府曲辞

赤如扶桑日，青如华岳松。黑如古琴漆，白如天女胸。
固始县南岳行祠
作者：马祖常
朝代：元
体裁：五言律诗

往岁曾登眺，今朝又漫来。山禽鸣独树，石壁渍荒苔。水浅沙痕乱，天低雁影回。春风吹白发，有酒且衔杯。
国阳
作者：马祖常
朝代：元
体裁：骚

出国阳以行野，马骧首兮在路。望春树兮不归，欲临流而先渡。
坐曹
作者：马祖常
朝代：元
体裁：七言律诗

太平文物属仪曹，长日垂帘手板操。望里鸾栖知首树，坐中鲸掣得宫袍。舍人草制春朝急，郎吏分祠夜拜劳。礼乐南宫官独美，尚书诗句咏蒲萄。
垂纶亭歌为宋诚夫作
作者：马祖常
朝代：元
体裁：乐府曲辞

江水东驶汉水清，双流合出蜀门陉。春蛟鼓涛崩石栈，风寒土窟阴鼍腥。八月秋雨作沮洳，长年操舟忧性命。蓟丘文篁君家有，早晚梢云得栖凤。何为垂纶楚伧傍，岂其食鱼必河鲂。截波密纲小鲜烂，寡妇之笱敝其梁。呜呼我歌君试听，弹铗归来读古文。日高钻火饥煮字，一钓六鳌何足云。
墨竹扇头
作者：马祖常
朝代：元
体裁：五言绝句

冰纨已却暑，况此碧琳琅。好伴玉麈尾，凉飔满高堂。
壮游八十韵
作者：马祖常
朝代：元
体裁：古风

十五读古文，二十舞剑器。驰猎溱洧间，已有丈夫气。裹粮上嵩高，灵奇发天秘。晔晔三秀芝，为我擢粲翠。空青丹银品，伏龟镂文贝。骈罗星辰精，附丽日月会。紫凤友朱鹭，翩翩剧翔戏。飞閤舒鸟翼，悬泉泻珠琲。磨崖见古刻，应是列仙记。扪萝欲登观，苔滑阻凌厉。烟霞荟蔚隮，雾雨萧飒至。余时戴箨冠，绿壁照缟袂。檀栾有磐石，真人每同憩。北临黄河水，浊流触天沸。蛟龙逐鼋鼍，鳞介满水裔。冲波崩金堤，万夫废穑事。官家忧其劳，玉马岁沉祭。江淮画鹢船，夜上歌嘒嘒。鱼盐不直钱，寡妇岂拾穗。酿酒相呼饮，颠倒再拜跪。中心忘嗔诃，纵谈诋汉魏。三十能歌诗，鄙薄雕虫技。不肯学仕宦，慷慨负高义。持钱送酒家，觞至即一醉。羹芼嶰谷笋，饭煮山阳穄。峨冠拟鲁儒，短衣真楚制。远行探禹穴，六月剖丹荔。巫峡与洞庭，彷佛苍梧帝。三吴震泽区，幼妇蛾眉细。唱歌搅人心，不可久留滞。沿淮达汶泗，摩挲泰山砺。圣乡有亡书，求道亦容易。童子操觚牍，价重麒麟罽。京国天下雄，豪英尽一世。舞羽肃文教，櫜甲饰武备。马迹见腾尘，车辙闻戛轊。翚鶱天观起，鳞杂井屋缀。千亩开灵潢，驯象浴其汭。我皇拓文场，群髦咸战艺。洎予黔娄生，言辞罔饰绘。但幸晁董死，收拾在等第。胪传下阊阖，恩泽承滂沛。春云覆林塘，杂花悬火齐。词垣正舒华，吹竽独无喙。执笔御史府，羞缩如牡蛎。弹评则春秋，龃龉失剞劂。问俗西夏国，驲过流沙地。马齧苜蓿根，人衣骆驼毳。鸡鸣麦酒熟，木柈荐乾荠。浮图天竺学，焚尸取舍利。安定昆戎居，贪鄙何足贵。返途历邠岐，原田表古畷。宛宛陶穴民，艰难谋树艺。骊山葬秦魄，茂陵迷汉竁。《黍离》悲故宫，修竹编清渭。日入狐狸骄，天阴螮蝀翳。温泉山津阳，古瓦识唐字。关河隔山东，华岳秋更霁。首阳饿夫薇，霜露已憔悴。铸牛挽浮梁，恍惚水所噬。晋俗枣齿黄，冀马电蛇驶。井陉阨坤维，太行逼象纬。煌煌日围近，赫赫天人瑞。田舍植汶篁，邮亭撷吴桂。优游逢化国，俯仰咏乐岁。岂用百二险，自乃十一税。北都上时巡，扈跸浮云骑。宴镐帐殿移，拜洛周庐卫。嵓空山樱繁，川曲红药腻。列障敕勒塞，万里静烽燧。九节菖蒲良，贡篚充药饵。畴昔闭户居，耽读未见试。三年不窥园，自谓五经笥。四十得俸禄，仅可给美饎。谁能薄淮阳，不作鸿胪寺。简书畏怀归，弧矢示初志。振鹭方擢质，冥鸿忽垂翅。感叹对囊萤，兴言友荷蒉。谅非廊庙具，颇异市井辈。当曳邹阳裾，愿拥文侯彗。
壮游八十韵
作者：马祖常
朝代：元

十五读古文，二十舞剑器。驰猎溱洧间，已有丈夫气。裹粮上嵩高，灵奇发天秘。烨烨三秀芝，为我擢粲翠。空青丹银品，伏龟镂文贝。骈罗星辰精，附丽日月会。紫凤友朱鹭，翩翩剧翔戏。飞阁舒鸟翼，悬泉泻珠琲。磨崖见古刻，应是列仙记。扪萝欲登观，苔滑阻凌厉。烟霞荟蔚隮，雾雨萧飒至。余时戴箨冠，绿壁照缟袂。檀栾有磐石，真人每同憩。北临黄河水，浊流触天沸。蛟龙逐鼋鼍，鳞介满水裔。冲波崩金堤，万夫废穑事。官家忧其劳，玉马岁沉祭。江淮画鹢船，夜上歌嘒嘒。鱼盐不直钱，寡妇岂拾穗。酿酒相呼饮，颠倒再拜跪。中心忘嗔诃，纵谈诋汉魏。三十能歌诗，鄙薄雕虫技。不肯学仕宦，慷慨负高义。持钱送酒家，觞至即一醉。羹芼嶰谷笋，饭煮山阳穄。峨冠拟鲁儒，短衣真楚制。远行探禹穴，六月剖丹荔。巫峡与洞庭，彷佛苍梧帝。三吴震泽区，幼妇蛾眉细。唱歌搅人心，不可久留滞。沿淮达汶泗，摩挲泰山砺。圣乡有亡书，求道亦容易。童子操觚牍，价重麒麟罽。京国天下雄，豪英尽一世。舞羽肃文教，櫜甲饰武备。马迹见腾尘，车辙闻戛轊。翚骞天观起，鳞杂井屋缀。千亩开灵潢，驯象浴其汭。我皇拓文场，群髦咸战艺。汩予黔娄生，言辞罔絺绘。但幸晁董死，收拾在等第。胪传下阊阖，恩泽承滂沛。春云覆林塘，杂花悬火齐。词垣正舒华，吹竽独无喙。执笔御史府，羞缩如牡蛎。弹评则春秋，龃龉失剞劂。问俗西夏国，驿过流沙地。马齧苜蓿根，人衣骆驼毳。鸡鸣麦酒熟，木柈荐乾荠。浮图天竺学，焚尸取舍利。安定昆戎居，贪鄙何足贵。返途历邠岐，原田表古畷。宛宛陶穴民，艰难谋树艺。骊山葬秦魄，茂陵迷汉竁。《黍离》悲故宫，《脩竹》编清渭。日入狐狸骄，天阴螮蝀翳。温泉山津阳，古瓦识唐字。关河隔山东，华岳秋更霁。首阳饿夫薇，霜露已憔悴。铸牛挽浮梁，恍惚水所噬。晋俗枣齿黄，冀马电蛇驶。井陉阨坤维，太行逼象纬。煌煌日围近，赫赫天人瑞。田舍植汶篁，邮亭撷吴桂。优游逢化国，俯仰咏乐岁。岂用百二险，自乃十一税。北都上时巡，扈跸浮云骑。宴镐帐殿移，拜洛周庐卫。岩空山樱繁，川曲红药腻。列障敕勒塞，万里静烽燧。九节菖蒲良，贡篚充药饵。畴昔闭户居，耽读未见试。三年不窥园，自谓五经笥。四十得俸禄，仅可给美饎。谁能薄淮阳，不作鸿胪寺。简书畏怀归，弧矢示初志。振鹭方擢质，冥鸿忽垂翅。感叹对囊萤，兴言友荷蒉。谅非廊庙具，颇异市井辈。当曳邹阳裾，愿拥文侯彗。
大明殿进讲毕侍宴得诗·其一
作者：马祖常
朝代：元
体裁：七言律诗

劝讲京闱咫尺天，圣恩留侍大明筵。东风律应轩辕乐，左个阳开月令篇。春动仗旗回綵晕，日浮窗锁炫华钱。百珍水陆难名品，因笑传柑诧昔年。
大明殿进讲毕侍宴得诗·其二
作者：马祖常
朝代：元
体裁：七言律诗

汉殿千门饰宝瑶，直郎先奏进经朝。诸儒泥古言虽固，明主思贤道已昭。饮酒敢同鱼藻赋，制诗真过柏梁朝。小臣橐笔词垣侧，白日无翰溯赤霄。
天庆寺纳凉联句
作者：马祖常
朝代：元
体裁：古风

槐屋夏阴繁，石池暑气清。高堂暾福田，邃宇依王城。午磬梵呗集，夜廊酥灯明。龛经郁金字，壁础承丹楹。寂寂鸽栖罘，宛宛燕穿荣。露葵炫画艳，霞药敷阳英。境阒便静室，心古乐高情。逍遥祗园赏，迤逦庐社盟。山枕藉云润，水簟凝冰轻。饭盂给香积，架衲褫华缨。海图岩壑折，天乐音声铿。荔墙护筠粉，桐甃沉榴璎。共忻朋簪合，敢谓词锋并。睥睨荒草棘，横纵按林坰。幽寻振尘鞅，雅淡心飞觥。鄙哉河朔饮，投帻得世名。
天庆寺纳凉联句
作者：马祖常
朝代：元

槐屋夏阴繁，石池暑气清。高堂瞰福田，邃宇依王城。午磬梵呗集，夜廊酥灯明。龛经郁金字，壁础承丹楹。寂寂鸽栖罘，宛宛燕穿荣。露葵炫昼艳，霞药敷阳英。境阒便静室，心古乐高情。逍遥祇园赏，迤逦庐社盟。山枕藉云润，水簟凝冰轻。饭盂给香积，袈衲褫华缨。共忻朋簪合，敢谓词锋并。睥睨荒草棘，横纵按林坰。幽寻振尘鞅，雅谈忘飞觥。鄙哉河朔饮，投愤得世名。
天碧辞赠姚道士
作者：马祖常
朝代：元
体裁：骚

仰日月之所丽，知下土之为卑。充积气于两间，其映然而在兹。日苍苍以圆形，因嗟世之多迷。若夫人之有道，将大观而弗私。
奉和奥屯都事秋怀
作者：马祖常
朝代：元

灵河七夕巧云稠，坠露声清夜得秋。月冷桂花飘左界，山寒荔子落东瓯。人怜纨缟裁衣袂，谁借蒲葵剪扇头？竹影近窗砧杵急，梦随南客问行舟。
奉和新除袁侍讲见寄
作者：马祖常
朝代：元
体裁：七言律诗

周京宴镐汉汾河，蓬鲙何须丙穴槎。东观横经环壁水，承明寓直赋卷阿。人间玉价连城少，天上文奎左界多。长日相思南望切，羲车休怕鲁阳戈。
奉和王仪伯参议龙门
作者：马祖常
朝代：元
体裁：古风

众镇列方国，兹山入丛霄。隐雷郁夜壑，奔潨剧春潮。跛鳖不可升，负鳌讵能超。娲鍊役万神，禹凿劳百僚。我行当晨兴，鸡鸣马萧萧。岿焉见阊阖，烟云限纷嚣。所乐镐京从，敢赋淮南招。摛辞造鹓行，藻思芳年彫。饮酒辄亦醉，汎汎风鸥飘。日畿芙蓉衢，玉辀九天遥。高咏青云篇，翘首扶桑朝。
奉和鄂通都事秋怀
作者：马祖常
朝代：元
体裁：七言律诗

灵河七夕巧云稠，坠露声清夜得秋。月冷桂花飘左界，山寒荔子落东瓯。人怜纨缟裁衣袂，谁借蒲葵剪扇头。竹影近窗砧杵急，梦随南客问行舟。
奉陪荐食英宗神御殿用继学韵
作者：马祖常
朝代：元
体裁：七言律诗

乘石松阴偃翠虬，先皇曾此驻龙辀。茂陵弓剑随天御，原庙衣冠奉月游。藉玉已行周制度，酎金不罚汉诸侯。百馨水陆修菹醢，望拜孤臣涕莫收。
奉陪荐食英宗神御殿用继学韵
作者：马祖常
朝代：元

垂石松阴偃翠虬，先皇曾此驻龙辀。茂陵弓剑随天御，原庙衣冠奉月游。藉玉已行周制度，酎金不罚汉诸侯。百馨水陆修菹醢，望拜孤臣涕莫收。
奏对兴圣殿后
作者：马祖常
朝代：元

万花簇锦宝帘垂，化日舒舒漏下迟。马酒金盘流沆瀣，凌人玉井出琉璃。侍臣橐笔皆鹓凤，御士櫜弓尽虎罴。他日沧洲应梦想，紫宸端御放朝时。
奏对兴圣殿后
作者：马祖常
朝代：元
体裁：七言律诗

万花簇锦宝帘垂，化日舒舒漏下迟。马酒金盘流沆瀣，凌人玉井出琉璃。侍臣橐笔皆鹤凤，御士櫜弓尽虎罴。他日沧州应梦想，紫宸端御放朝时。
姚子中墨竹
作者：马祖常
朝代：元
体裁：七言绝句

高堂秋声星满河，玄云洒雨参差多。江中头角蛟龙子，夜风裂石将如何。
姚左司墨竹为贾仲章尚书赋十韵
作者：马祖常
朝代：元

江渚春生雨，山楹夜宿云。箨鳞穿石锦，节粉带书芸。玄玉昆刀削，素丝并剪分。鱼竿方问野，凤管已招君。莫作宣房楗，还歌华泽文。露零忻鹤警，星度恐萤焚。影似风棂见，声如雪幌闻。裁冠终有制，作屋更无氛。移植惊燕叟，盘根识楚妘。中郎挥墨汁，宗伯侑炉熏。
姚左司墨竹为贾仲章尚书赋十韵
作者：马祖常
朝代：元
体裁：五言排律

江渚春生雨，山楹夜宿云。箨鳞穿石锦，节粉带书芸。玄玉昆刀削，素丝并剪分。鱼竿方问野，凤管已相君。莫作宣房楗，还歌华泽文。露零忻鹤警，星度恐萤焚。影似风棂见，声如雪幌闻。裁冠终有制，作屋更无氛。移植惊燕叟，盘根识楚妘。中郎挥墨汁，宗伯侑炉熏。
孝子徐生卷
作者：马祖常
朝代：元
体裁：七言绝句

署表谁封孝子门，徐生刲股两亲存。翁㜷白发他年去，相对含饴喜弄孙。
孟阳逸士
作者：马祖常
朝代：元
体裁：七言绝句

洛阳季子一裘敝，东郭先生两履穿。秋雨清泥过马腹，长镵白柄斸山田。
宋徽宗画蟹
作者：马祖常
朝代：元
体裁：七言绝句

秋橙黄后洞庭霜，郭索横行自有匡。十里女真鸣铁骑，宫中长昼画无肠。
宋高宗书光武度田图
作者：马祖常
朝代：元
体裁：七言绝句

汉家自有云台像，谁取丹青昼度田。宋主欲兴江左业，却将书字送长年。
官曹供冰
作者：马祖常
朝代：元
体裁：七言绝句

方冰一尺石盘光，冰玉流澌每上方。何但竹林堪避暑，京华白日似年长。
室妇叹
作者：马祖常
朝代：元
体裁：古风

南陌日长春已半，天风犹寒室妇叹。咄哉室妇尔何为，卉衣廪粟充冻饥。饱暖无忧乐以嬉，乃此屡叹将有私。室妇涕泗言复咽，食鲜袂良焉足说。近闻官家赈贫民，雄保诸州已损瘠。翁姑带索行累累，弱儿失爷夫失妻。哀号村空野树槁，蔀屋见斗饿鼠啼。县令具名报大府，星火符来应期聚。索钱买饼饲公卒，书券质田问邻主。艰难憔悴不易状，谁实为之俾无养。呜呼吾人痛切肤，忍死莫作盗贼徒。君不见苍鹰乳虎有司靡，何但岁凶人化鬼。
室妇叹
作者：马祖常
朝代：元

南陌日长春已半，天风犹寒室妇叹。咄哉室妇尔何为？卉衣廪粟充冻饥。饱煖无忧乐以嬉，乃此屡叹将有私。室妇涕泗言复咽，食鲜袂良焉足说。近闻官家赈贫民，雄保诸州已捐瘠。翁姑带索行累累，弱儿失爷夫失妻。哀号村空野树槁，蔀屋见斗饿鼠啼。县令具名报大府，星火符来应期聚。索钱买饼饲公卒，书券质田问邻主。艰难憔悴不易状，谁实为之俾无养。呜呼吾人痛切肤，忍死莫作盗贼徒。君不见苍鹰乳虎有司靡，何但岁凶人化鬼。
宿兴化县界
作者：马祖常
朝代：元
体裁：古风

去年七月淮水发，独乘扁舟观禹迹。今年七月天又雨，跃马南上闽岭石。蹉跎岁时身老大，琐琐苟禄惭莫述。白发山中抱孔经，会见青藜下太乙。
宿相府閒题·其一
作者：马祖常
朝代：元
体裁：七言绝句

宫垣北对大长秋，官醒瑶瓶潋滟浮。王府白头老中尉，兴来求酒不须谋。
宿相府閒题·其二
作者：马祖常
朝代：元
体裁：七言绝句

杨花宛转燕初飞，江上春归客未归。宫府昼长官事少，凤池人远见还稀。
宿迁县
作者：马祖常
朝代：元

河伯朝宗日，黄昏出岸高。蛟龙分窟穴，舟楫用波涛。使者修堤急，田氓弃屋逃。无钱谁贳汝，岁晚更嗷嗷。
寄乡友
作者：马祖常
朝代：元
体裁：古风

河边老父念我出，远寄京华书一行。谓言白发今多少，又报南园竹树荒。门前石田粳秫熟，犊子新生走如鹿。莫恋官家有俸钱，长年作客身如束。
寄乡友
作者：马祖常
朝代：元

河边老父念我出，远寄京华书一行。谓言白发今多少，又报南园竹树荒。门前石田耕秫熟，犊子新生走如鹿。莫恋官家有俸钱，长年作客身如束。
寄六弟元德宰束鹿
作者：马祖常
朝代：元

我有六兄弟，我长汝最幼。我长守田庐，汝幼侍亲右。跋涉万里途，随牒越闽岫。亲复当官清，昼坐寘宴豆。教汝读诗书，夙夜猎文囿。不幸亲弃予，万里汝扶柩。汝兄元礼贤，斩服携汝走。我自河淮南，迎丧匍匐救。号哭天不应，崩裂屡颠踣。归安桐乡阡，铭文手自镂。买石砻古仪，树柏夹汉兽。俯仰叹存没，今兹霜露又。汝今出作县，我偶尚书簉。戒汝忆亲教，公田代耕耨。汝素谨礼法，口未见嗔诟。更宜歌我诗，无视我老谬。憔悴伤民恫，恚忿两莫斗。县政书考功，同去听山溜。
寄六弟元德宰束鹿
作者：马祖常
朝代：元
体裁：古风

我有六兄弟，我长汝最幼。我长守田庐，汝幼侍亲右。跋涉万里途，随牒越闽岫。亲复当官清，昼坐寘宴豆。教汝读诗书，夙夜猎文囿。不幸亲弃予，万里汝扶柩。汝兄元礼贤，斩服携汝走。我自河淮南，迎丧匍匐救。号哭天不应，崩裂屡颠踣。归安桐乡阡，铭文手自镂。买石砻石仪，树柏夹汉兽。俯仰叹存没，今兹霜露又。汝今出作县，我偶尚书簉。戒汝忆亲教，公田代耕耨。汝素谨礼法，口未见嗔诟。更宜歌我诗，无视我老谬。憔悴伤民恫，恚忿两莫斗。县政书考功，同去听山溜。
寄吴宗师谢古篆
作者：马祖常
朝代：元
体裁：七言绝句

黄帝外臣仙籍史，名香远寄白云峰。山人焚罢谈玄理，散作仙霞一万重。
寄吴真人·其一
作者：马祖常
朝代：元
体裁：七言律诗

弹琴峡北翠华游，仙子翩翩夹御辀。日观占云乘颢气，星坛回斗酌河流。菊花香晚思三楚，桂子秋高下十洲。应忆南都旧狂客，青田归鹤作书邮。
寄吴真人·其二
作者：马祖常
朝代：元
体裁：七言律诗

竹宫日近凤凰游，龙辂秋清白玉辀。羽服侍严天帝子，鹖冠书读道家流。云高塞岭松生石，霜入江乡橘满洲。仙客通灵尘虑尽，南风日日作诗邮。
寄姚参政上都
作者：马祖常
朝代：元
体裁：七言律诗

南薰清暑上京居，六月凉亭正好鱼。雨岭火明山芍药，风田金动草芙蕖。甘泉晓仗临前殿，京兆秋尘待属车。侍从文臣行不送，旧寮偃蹇意何如。
寄家书
作者：马祖常
朝代：元

春云阁雨花泥少，池上波平飞白鸟。蓟中河外尽天涯，莲叶圆时身到家。
寄弘长老云山
作者：马祖常
朝代：元

曙雨初生螮蝀桥，梵山吟呗不移朝。曾分禅榻春盘礴，更想云山夜寂寥。茧纸题诗寻伴少，郫筒沽酒入城遥。佛龛千丈金银界，照世酥灯弟子烧。
寄柏堂
作者：马祖常
朝代：元
体裁：七言绝句

金水桥西天竺寺，一来一度石苔新。刘郎莫怨玄都观，去后桃花见主人。
寄淡渊提点
作者：马祖常
朝代：元

仙客吹箫踏月轮，因游淮海误寻真。松花捣药分贫士，柿叶题诗寄远人。秋浦有潮留载酒，春云不雨取裁巾。江都千树隋宫柳，曾见先生绿发新。
寄王师鲁
作者：马祖常
朝代：元
体裁：七言绝句

久忆辟雍王博士，新诗不寄一篇来。忽逢驿使天边去，欲折梅花恨未开。
寄王继学
作者：马祖常
朝代：元
体裁：七言绝句

八咏楼高风月清，故人持节驻江城。老来不觉俱多病，药裹随身处处行。
寄王继学
作者：马祖常
朝代：元
体裁：七言律诗

天北刚风去马轻，葛巾清景驻瑶京。裁书綵笔卿云烂，照字青藜子夜明。檐鹊声乾人问讯，舄凫飞惯客惊迎。灵槎八月应南下，夜听银河有浪声。
寄王继学廉使
作者：马祖常
朝代：元
体裁：七言律诗

班超生入玉门关，圣德如天远赐还。已有声华通北斗，又将词赋动南山。薇垣春满云犹湿，荔浦秋生月更弯。京国故人星散去，病来题字不能删。
寄王继学待制
作者：马祖常
朝代：元
体裁：七言律诗

奎文烂烂绕枢旁，一代词臣属马杨。天碧绫浮鸾诰湿，水苍玉动鹄袍光。侍祠竹殿辞灵币，奏对枫宸拜帝觞。藉甚声华才更逸，如何三十不为郎。
寄示男武子
作者：马祖常
朝代：元
体裁：七言绝句

烂漫天孙织锦机，春风吹雨洗芳菲。香泥满地胭脂湿，只许新来燕子飞。
寄示男武子
作者：马祖常
朝代：元

烂熳天孙织锦机，春风吹雨洗芳菲。香泥满地胭脂湿，只许新来燕子飞。
寄简西碧县尹
作者：马祖常
朝代：元
体裁：七言律诗

桃源县令无斋马，秋日吟诗江水头。钱少陆机犹赁屋，才多王粲更登楼。之官便是民如子，趋府还知郡有侯。襦裤歌谣今在路，轺车徵聘侍宸旒。
寄舒真人
作者：马祖常
朝代：元

金阙来华盖，琳坛集羽衣。石因钟乳腻，松为茯苓肥。剂墨香翻杵，修琴玉布徽。天低临象纬，日近逼光辉。竹里开长径，池边蔽小扉。红迷霞绮错，绿涨水环围。仙杏葩凝赤，蟠桃萼剪绯。龙来还独宿，鹤去更知归。割蜜蜂先避，衔书凤自飞。祠雷陈古磬，符鬼掣灵旂。丹井泉偏冽，铜盘露未晞。俗人那得识，诗客尽相依。伊我逢休浣，从兹咏浴沂。凭师消鄙吝，犹可采山薇。
寄舒真人
作者：马祖常
朝代：元

金阙来华盖，琳坛集羽衣。
石因钟乳腻，松为茯苓肥。
剂墨香翻杵，修琴玉布徽。
天低临象纬，日近逼光辉。
竹里开长径，池边蔽小扉。
红迷霞绮错，绿涨水环围。
仙杏葩凝赤，蟠桃萼剪绯。
龙来还独宿，鹤去更知归。
割蜜蜂先避，衔书凤自飞。
祠雷陈古磬，符鬼掣灵旗。
丹井泉偏冽，铜盘露未晞。
俗人那得识，诗客尽相依。
伊我逢休浣，从兹咏浴沂。
凭师消鄙吝，犹可采山薇。
寄赠扬州王鍊师
作者：马祖常
朝代：元
体裁：七言律诗

仙客吹笙踏月轮，因游淮海误寻真。松花捣月分贫士，柿叶题诗寄远人。清水有潮留载酒，春云不雨取裁巾。江都千树隋宫柳，曾见先生绿发新。
寄邵允文
作者：马祖常
朝代：元
体裁：五言律诗

故友经年别，如今发白无。清秋江鹭浴，长夏野猿呼。客舍栖书册，斋厨具笋蒲。知贤不能荐，羞涩望东吴。
寄隐士
作者：马祖常
朝代：元
体裁：七言律诗

林下萧然一病身，可怜家计若为亲。葛花藤蔓供山贡，菰米莲房给水珍。鹤子见贫能代仆，犬儿知主会憎人。清朝日日弓旌出，谁说巢由不肯臣。
寄隐士
作者：马祖常
朝代：元

林下萧然一病身，可怜家计若为亲。葛花藤蔓供山贡，菰米莲房给水珍。鹤子见贫能代仆，犬儿知主会憎人。清朝日日弓旌出，谁说巢由不肯臣？
寄题杜隐居忠学斋
作者：马祖常
朝代：元
体裁：七言律诗

徵君家住武夷山，曰鹤玄猿夜叩关。船泛清泠凡九曲，屋分丹壁只三间。世人往往知名姓，仙子时时定品班。孔壁秦灰天未丧，几多鱼豕待重删。
寒林积雪图
作者：马祖常
朝代：元
体裁：七言绝句

画角楼前初一叠，陇山寒色已飞雪。树槎鳞皴老笼立，青林何年烟雨湿。
寿中丞公
作者：马祖常
朝代：元
体裁：七言律诗

石室巾箱烂卿云，芝庭旌节照秦军。三珠树茂仙官应，二叶蓂生寿历闻。皎皎素心凝北雪，垂垂白发濯南薰。太微光气明如水，坐见台乌集夜分。
寿故相秋谷
作者：马祖常
朝代：元
体裁：七言律诗

邺侯书帙满高堂，韩国封圻启故乡。鸠杖倚云吟雪岫，凤笙吹玉荐霞觞。人閒宰相青霄近，天上神仙白发长。岂独寿星明子夜，春风岑嶎长琳琅。
寿郝大参
作者：马祖常
朝代：元
体裁：七言律诗

退傅归来发尚青，角巾閒对老人星。凤凰池上辞松閤，鹦鹉洲边买竹亭。留客只谈三里雾，见人不问五侯鲭。惭无刚卯为公寿，他日淮南种茯苓。
寿郝大参
作者：马祖常
朝代：元

退傅归来发尚青，角巾閒对老人星。凤凰池上辞松阁，鹦鹉洲边买竹亭。留客只谈三里雾，见人不问五侯鲭。惭无刚卯为公寿，他日淮南种茯苓。
寿閒閒真人和吴养浩博士韵
作者：马祖常
朝代：元
体裁：七言律诗

太乙坛高夜气寒，三芝八桂影阑干。宝云蠹兽青金鼎，素霭凝冰白玉冠。竹雪珊珊承步响，松花拂拂落衣乾。高真御气仙官应，南极星骑五色鸾。
山水图
作者：马祖常
朝代：元

石壁云生树，涛江雨闇船。居人属仙籍，长负免丁钱。
崇真宫西梨花
作者：马祖常
朝代：元
体裁：五言律诗

春日梨花下，相逢把臂行。香痕怜粉白，酒晕惜红轻。影动帘穿燕，声来树度莺。共当拚一醉，莫待鬓华生。
崇真宫西梨花
作者：马祖常
朝代：元

春日梨花下，相逢把臂行。香痕怜粉白，酒晕惜红轻。影动帘穿燕，声来树度莺。共当？一醉，莫待鬓华生。
崞州判官王善父家望岳亭
作者：马祖常
朝代：元
体裁：五言绝句

眉目凛松桂，肘腋凌烟霞。终惭隐君子，归去西移家。
巢溪
作者：马祖常
朝代：元
体裁：古风

巢溪之水清且美，亦有蛟与龙，亦有鲂与鲤。无使鲂鲤乱，无使蛟龙□。
帅臣子刘宗道藏其父之诗请跋
作者：马祖常
朝代：元
体裁：七言绝句

将家子弟读兵书，欲斩楼兰换印鱼。独有刘郎偏酝藉，阿翁诗句作储胥。
庆阳
作者：马祖常
朝代：元
体裁：七言绝句

苜蓿春原塞马肥，庆阳三月柳依依。行人来上临川閤，读尽碑词野鸟飞。
应制寿王少傅
作者：马祖常
朝代：元
体裁：五言排律

皇极敷多福，臣工保寿耆。禔身名愈茂，佚老眷殊弥。疏广金无几，祁奚子更奇。尧樽沾露醴，齐服剪冰丝。几杖随身到，冠巾与野宜。珊瑚生海石，琥珀出松脂。西掖清光遍，东朝宠渥私。仁风初煦煦，化日自迟迟。宸诏徵歌曲，仙音被乐词。乞言方有待，莫去采灵芝。
应制寿赵国公
作者：马祖常
朝代：元
体裁：七言律诗

圣德如天念老臣，词林奉诏制诗新。龟龄何藉依潭菊，鹤发偏宜对雪筠。八蜡节迎千室饮，三公官贵一身贫。角巾野服林亭下，正是耆英社里人。
度居庸关次继学韵
作者：马祖常
朝代：元
体裁：古风

飞鞚陟云巘，决眦尽图画。天气吹高寒，山雨洒长夏。冥冥白鸟去，寂寂松子下。陆行石当涂，水舂泉绕舍。高与蜀道齐，深乃盘谷亚。笋舆约重来，羸马苦常跨。朋从咏连叠，酬应给閒暇。得见王子乔，吾将骖鹤驾。
度居庸关次继学韵
作者：马祖常
朝代：元

飞鞚陟云巘，决眦尽图画。天气吹高寒，山雨洒长夏。冥冥白鸟去，寂寂松子下。陆行石当途，水舂泉绕舍。高与蜀道齐，深乃盘谷亚。笋舆约重来，羸马苦常跨。朋从咏连叠，酬应给閒暇。得见王子乔，吾将骖鹤驾。
开平事
作者：马祖常
朝代：元

金马门东画省西，千官花覆曙光低。九茎芝盖云衣合，百石铜盘露颗齐。鹿栅已营修竹坞，燕巢还补落花泥。上林伏日金桃熟，鹦鹉来时不敢栖。
弘州孙同知祷雨
作者：马祖常
朝代：元
体裁：七言绝句

神龙分雨掣灵旗，一夕银河注野陂。山下龟田禾黍满，州人歌舞太平时。
张元杰祠龙虎武当
作者：马祖常
朝代：元
体裁：五言排律

岌嶪芙蓉阙，葳蕤翡翠幢。祠官天北下，仙属日南降。香雨沾春陇，灵风鼓夜江。神来乘马四，使至戴旗双。宣室还因鬼，箕畴却为邦。玄君明月佩，玉女白云窗。淑气非烟缕，祥光岂烛缸。两山通地脉，万窦响泉淙。有树皆生酒，无苗不□□。龟蛇龙虎地，螮蝀好为矼。
张居士
作者：马祖常
朝代：元
体裁：七言律诗

手种梧桐斲素琴，新开墨沼写来禽。人间日日朱门别，江上年年碧草深。勾漏丹砂惭自乞，鹿门夫子愿同寻。我今五十身多病，翘首南云望故林。
录囚太兴府公厅书事
作者：马祖常
朝代：元
体裁：古风

寒泉汲露井，冰盘荐丹果。昼永榴火繁，风微筠粉堕。虽欣景清丽，复厌事丛琐。阶庭列群吏，敲扑狴犴夥。折狱乏才辩，伤民困袒裸。初余居田亩，铫镈每亲荷。幽赏偕夙昔，文字当宴坐。讽咏弄毫素，射猎削箭笴。江介观海涛，河外陟嵩嶞。访隐同壶觞，问道辨介裸。今也行作吏，冠带苦包裹。翘首望南云，归心逐东舸。
徐州吊苏眉山
作者：马祖常
朝代：元
体裁：五言律诗

城角黄楼壮，苏公骨已仙。乱流无齧石，宅土有居廛。才大为时忌，名高得世传。舟中卧读赋，临水一琅然。
御沟春日偶成·其三
作者：马祖常
朝代：元
体裁：七言绝句

春波十顷碧琉璃，白日楼台照影时。好为画船都载酒，半酣西望碧参差。
御沟春日偶成·其二
作者：马祖常
朝代：元
体裁：七言绝句

拍拍春波满玉沟，酒浓花艳柳枝柔。江淹空有文如锦，不得千金买莫愁。
御沟春日偶成二首
作者：马祖常
朝代：元

御沟流水晓潺潺，直似长虹曲似环。流入宫墙才一尺，便分天上与人间。水南沙路雨清尘，桃李花开蛱蝶春。三月京华寒食近，东风十里酒旗新。
御沟春日偶成二首·其一
作者：马祖常
朝代：元
体裁：七言绝句

御沟流水晓潺潺，直似长虹曲似环。流入宫墙才一尺，便分天上与人间。
御沟春日偶成二首·其二
作者：马祖常
朝代：元
体裁：七言绝句

水南沙路雨清尘，桃李花开蛱蝶春。三月京华寒食近，东风十里酒旗新。
徽政院公退
作者：马祖常
朝代：元

早春天气半晴阴，坐隔宫墙望上林。御水有波皆浴凤，官桥无柳不拖金。相风竿直青云近，井干楼高绿雾深。朝路暮归尘更合，五方调马出骎骎。
忆江南
作者：马祖常
朝代：元
体裁：七言绝句

江上鲈鱼三尺长，莼羹千里入船香。人家石岸都平水，媚妩吴娃出后堂。
息斋风竹图道士华山隐得之命予赋之
作者：马祖常
朝代：元

往年家住筼筜谷，丹鸾之实美如粟。玄云翻空下深靓，昆吾宝刀削秋玉。石衣渍锦侵书光，风微粉堕生细香。琳馆瑶台九天近，夜寒笙磬声锵锵。万斛苍烟郁江雨，二妃弹瑟潇湘浦。郫筒蜀酒亦堪沽，蟠石双杖令谁取。河朔岁晏冰为梁，群木鳞皴临雪霜。迟汝狂飙莫吹裂，截管他年侑帝觞。
戏荅王继学
作者：马祖常
朝代：元
体裁：七言绝句

金钱赌酒夜走马，玉带赠客春看花。山中少年贵公子，年年塞北惯风沙。
戏马台
作者：马祖常
朝代：元
体裁：七言绝句

将军一叱靡千人，未可掀髯便笑秦。枉筑高台閒戏马，汉王将地拟功臣。
戏马台
作者：马祖常
朝代：元

将军一叱靡千人，未可掀髯便笑秦。枉筑高台闲戏马，汉王将地拟功臣。
我思操赠琴生萧性渊
作者：马祖常
朝代：元
体裁：骚

八风兮沨沨，遍宣兮音通。律节兮应同，臣商兮君宫。龟之山兮松有枝，羑之里兮田有莱。天不丧兮何悲顾，欲顾兮令我思。
所过
作者：马祖常
朝代：元
体裁：古风

张良庙前流水声，歌风台下晓鸡鸣。行人舟中寐复起，此生亦欲成功名。白发可怜升斗禄，持归不足求田屋。挥杯看剑独长啸，万里朝云见晴木。
报春堂
作者：马祖常
朝代：元
体裁：古风

青阳布仁德，万品含景滋。人道贵有报，天施终匪私。迟迟春晖和，寸草为生资。聊观孟氏咏，载考生民诗。
拟剡亭棹歌·其一
作者：马祖常
朝代：元
体裁：乐府曲辞

棹船云锦溪头过，自唱江东新棹歌。照眼水明霞霁雨，侵衣好风日酣荷。
拟剡亭棹歌·其三
作者：马祖常
朝代：元
体裁：乐府曲辞

斗北天南春满地，香炉丹灶过年年。君王不许还山去，莫言骑马似乘船。
拟剡亭棹歌·其二
作者：马祖常
朝代：元
体裁：乐府曲辞

拟剡亭前山水好，如云如锦静婵娟。主人天上吹笙去，屋角青萝挂紫烟。
拟剡亭棹歌·其五
作者：马祖常
朝代：元
体裁：乐府曲辞

仙子秋风紫绮裘，旧家云锦溪水头。我今爱酒似李白，便拟饶州似越州。
拟剡亭棹歌·其六
作者：马祖常
朝代：元
体裁：乐府曲辞

稽山酒船且莫回，贺老辞朝早晚来。瑶草琼花满人世，君王方许下蓬莱。
拟剡亭棹歌·其四
作者：马祖常
朝代：元
体裁：乐府曲辞

季真潇洒风尘外，乞得山阴一曲湖。头带黄冠披鹤氅，秋田归去别蘼芜。
拟古
作者：马祖常
朝代：元
体裁：古风

崇台拂繁云，阿阁荫广路。上有弹琴女，文采被烟雾。玉食荐翠盘，渴饮瑶草露。鄙薄贫士妻，终岁弄机杼。
拟古·其一
作者：马祖常
朝代：元
体裁：古风

日毂丽中天，重阴受大光。甫田溉以泉，嘉谷岐穟芒。美质膺教益，释然达其良。区区事文法，河决抔土防。
拟古·其一
作者：马祖常
朝代：元
体裁：古风

长安青云士，任侠日娱游。千金为人寿，万金买名讴。小舅拜郎官，女婿恩泽侯。出入意气盛，欢乐不知忧。银柈荐海品，羊酪乞苍头。生逢承平世，死葬昆崙丘。
拟古·其二
作者：马祖常
朝代：元
体裁：古风

早嫁金闺彦，翡翠冠步摇。缠臂七宝钿，绣袿袭鲛绡。江南茉莉粉，涂颊发天娇。专房妒夫婿，奁钱媚神祅。最恨蚕缫贱，却恐锁香销。
拟古·其二
作者：马祖常
朝代：元
体裁：古风

驱车上疾坡，六马汗满沟。解航下急泷，百夫不能留。微机有逆顺，无用卜筮谋。车迟或可安，航速或覆流。
拟唐宫词·其七
作者：马祖常
朝代：元
体裁：乐府曲辞

卯酒微微醉宿酲，催花羯鼓变新声。君王好赐承恩宴，辛苦边头百将营。
拟唐宫词·其二
作者：马祖常
朝代：元
体裁：乐府曲辞

银床井冷露漙漙，半臂薰衣钏辟寒。不恨长门冬夜永，水奴休报袜罗单。
拟唐宫词·其五
作者：马祖常
朝代：元
体裁：乐府曲辞

茧馆缫丝湿翠翘，夫人纤指织龙绡。罗襦双佩清晨响，只恐君王有宴朝。
拟唐宫词·其八
作者：马祖常
朝代：元
体裁：乐府曲辞

露兰研粉寿阳妆，奁内新烧百刻香。圆舌教成鹦鹉语，偷将玉笛送宁王。
拟唐宫词·其四
作者：马祖常
朝代：元
体裁：乐府曲辞

合宫舟泛跃龙池，端午争悬百綵丝。新赐承恩脂粉硙，上阳不敢妒娥眉。
拟唐宫词十首
作者：马祖常
朝代：元

华清水殿绣芙蓉，金鸭香消宝帐重。竹叶羊车来别院，何人空听景阳钟。银床井冷露漙漙，半臂熏衣钏辟寒。不恨长门冬夜永，小奴休报袜罗单。长门月转漏声催，自熨寒衣减带围。休怕官家嫌体弱，细腰曾是楚王妃。合宫舟泛跃龙池，端午争悬百綵丝。新赐承恩脂粉硙，上阳不敢妒蛾眉。茧馆缫丝湿翠翘，夫人纤指织龙绡。罗襦双佩清晨响，只恐君王有晏朝。八姨粉翠锡千缗，脂盝新妆百宝匀。白发上阳宫女老，补衣重拆绣麒麟。卯酒微微解宿酲，催花羯鼓变新声。君王好赐承恩宴，辛苦边头百将营。露兰研粉寿阳妆，帘内新烧百刻香。圆舌教成鹦鹉语，偷将玉笛送宁王。银河七夕度双星，桐树逢秋叶未零。万岁君王当宁立，妾身不怨命如萍。花气蒸霞淑景明，望仙楼上看弹莺。李谟吹笛宫墙外，学得梨园第几声。
拟唐宫词十首·其一
作者：马祖常
朝代：元
体裁：乐府曲辞

华清水殿绣芙蓉，金鸭香消宝帐重。竹叶羊车来别院，何人空听景阳钟。
拟唐宫词十首·其七
作者：马祖常
朝代：元

卯酒微微解宿酲，催花羯鼓变新声。君王好赐承恩宴，辛苦边头百将营。
拟唐宫词十首·其三
作者：马祖常
朝代：元
体裁：乐府曲辞

长门月转漏声催，自熨寒衣减带围。休怕官家嫌体弱，细腰曾是楚王妃。
拟唐宫词十首·其九
作者：马祖常
朝代：元
体裁：乐府曲辞

银河七夕度双星，桐树逢秋叶未零。万岁君王当宁立，妾身不怨命如萍。
拟唐宫词十首·其二
作者：马祖常
朝代：元

银床井冷露漙漙，半臂熏衣钏辟寒。不恨长门冬夜永，小奴休报袜罗单。
拟唐宫词十首·其五
作者：马祖常
朝代：元

茧馆缫丝湿翠翘，夫人纤指织龙绡。罗襦双佩清晨响，只恐君王有晏朝。
拟唐宫词十首·其八
作者：马祖常
朝代：元

露兰研粉寿阳妆，帘内新烧百刻香。圆舌教成鹦鹉语，偷将玉笛送宁王。
拟唐宫词十首·其六
作者：马祖常
朝代：元
体裁：乐府曲辞

八姨粉翠锡千缗，脂盝新妆百宝匀。白发上阳宫女老，补衣重拆绣麒麟。
拟唐宫词十首·其十
作者：马祖常
朝代：元
体裁：乐府曲辞

花气蒸霞淑景明，望仙楼上看弹莺。李谟吹笛宫墙外，学得梨园第几声。
拟唐宫词十首·其四
作者：马祖常
朝代：元

合宫舟泛跃龙池，端午争悬百綵丝。新赐承恩脂粉硙，上阳不敢妒蛾眉。
拟白头吟
作者：马祖常
朝代：元
体裁：乐府曲辞

君家四壁立，妾家万黄金。忆初未相知，良媒赖鸣琴。遂以身许君，偕老毕所愿。如何忍相忘，恩情忽中断。昨朝双鸳鸯，今夕守空床。茂陵展嬿婉，还弹凤求凰。凉月凝玉露，秋声在庭树。歌我白头吟，相子长门赋。红泪湿芙蓉，绿苔郁䓤茏。羞看旧妆镜，不敢归临邛。
拾麦女歌
作者：马祖常
朝代：元
体裁：乐府曲辞

垄雉飞，桑扈鸣，老蚕入簇茧欲成。原头腰镰者谁子，刈麦归家作饼饵。心知栖亩有滞穗，恻恻忍收寡妇利。寡妇持筐衣蓝缕，终朝拾麦满筐筥。儿啼妇悲灶无火，寒浆麦饭晡时取。岂不见贵家妾，岂不知娼家妇，绣丝系襦莲曳步。银刀绘鱼佐酒杯，狎坐酣歌愁日暮。拾麦女，拾麦女，尔莫嗟，尔莫忧，人生赋命各有由。前年贵家妾，籍入为官婢。今日娼家妇，年老为人弃。贫贱艰难且莫辞，毕竟荣华成底事。
拾麦女歌
作者：马祖常
朝代：元

垄雉飞，桑扈鸣，老蚕入簇茧欲成。原头腰镰者谁子，刈麦归家作饼饵。心知栖亩有滞穗，恻恻忍收寡妇利。寡妇持筐衣蓝褛，终朝拾麦满筐筥。儿啼妇悲灶无火，寒浆麦饭晡时取。岂不见贵家妾，岂不知娼家妇，绣丝系襦莲曳步。银刀鲙鱼佐酒杯，狎坐酣歌愁日暮。拾麦女，拾麦女。尔莫嗟，尔莫忧，人生赋命各有由。前年贵家妾，籍入为官婢。今日娼家妇，年老为人弃。贫贱艰难且莫辞，毕竟荣华成底事？
挽何得之先生
作者：马祖常
朝代：元
体裁：七言律诗

手织乌纱日卖钱，全家閒住五云边。伏生有女书空在，伯道无儿世共怜。北市行歌花烂漫，西亭坐啸月婵娟。少微光气今年闇，知是诗随过海船。
挽何得之先生
作者：马祖常
朝代：元

手织乌纱日卖钱，全家閒住五云边。伏生有女书空在，伯道无儿世共怜。北市行歌花烂熳，西亭坐啸月婵娟。少微光气今年闇，知是诗随过海船。
挽刘自谦
作者：马祖常
朝代：元
体裁：七言律诗

鲸海曾观万里塘，青衫归路发苍苍。江淹笔去文都尽，庾信名高宅已荒。升斗鹗书何足论，古今鹏赋更须伤。都门酹酒皆兄弟，目断天南雁数行。
挽林彦栗秀才
作者：马祖常
朝代：元
体裁：古风

女萝附高松，荣华凌众草。猗兰困萧艾，颜色亦自好。叹彼谷中人，丝絇被纤缟。生世固不谐，埋铭宜有考。
挽道士危公远·其一
作者：马祖常
朝代：元
体裁：七言绝句

紫皇朝坐灵芝宫，羽人往奏新宫铭。笙箫不下鹤一去，蓬莱洲上种黄精。
挽道士危公远·其二
作者：马祖常
朝代：元
体裁：七言绝句

海风吹折三珠树，蜕骨胎仙上赤霄。石室丹经尘不隔，道人他写写甘蕉。
挽饶国吴公
作者：马祖常
朝代：元
体裁：五言排律

泣雨缠丹旐，灵风搅素帷。番君归庙日，饶国表阡时。穹石镵仙箓，华编缀诔辞。山原松漏月，墓道栎生芝。谐世资清福，全天乐寿耆。孙联书殿列，儿侍竹宫祠。执绋嗟何及，居庐愿莫私。明王崇秩祀，敛锡待敷施。
挽黄平山次揭曼硕韵
作者：马祖常
朝代：元
体裁：七言律诗

半生书剑未淹迟，奏赋明光紫橐垂。西汉满朝伤贾谊，南阳合郡爱宗资。名书丹旐悬棺日，饼啖红绫赐食时。曾得杏园陪末席，泪流红浦月初离。
斋宿太社署·其一
作者：马祖常
朝代：元
体裁：古风

朱门屹南起，金水经北流。缭垣外旁达，周屋内广修。圭玉承缫藉，碧镂饰衣篝。中坛土五色，夏松露浮浮。改容事明神，岂谓兹淹留。
斋宿太社署·其三
作者：马祖常
朝代：元
体裁：古风

元宰职天工，太史绎帝载。庶官服攸司，同寅承圣代。赫奕旂常华，议礼出藻绘。斋宫熏沐居，衣裳步鸣佩。鞭榜吏牍急，投足有弹劾。乃知容台贵，终日俎豆内。
斋宿太社署·其二
作者：马祖常
朝代：元
体裁：古风

明世容谫薄，依光秩散署。束带揖上官，摄衣奉神御。泉冽器每涤，刍香牲亦茹。循坛习登降，趋位就表著。翼翼清祀修，济济百辟助。愿神锡茂祉，农功相蕃庶。贱臣捐俸稍，牵犊耕鸡曙。
斋宿太社署·其五
作者：马祖常
朝代：元
体裁：古风

乐工奏宫悬，登歌布濩功。祠官侍奠瘗，灵軿下玄穹。祝辞求善岁，侑我稑与穜。稑穜及人饥，报祀百礼隆。琐琐大社令，乐职朝上公。
斋宿太社署·其四
作者：马祖常
朝代：元
体裁：古风

斋宫蔚清华，前荣画方壶。古础石芙蓉，日景射铜铺。嘉木荫长夏，阶草宜露濡。兵卫限嚣杂，檐网悬蜘蛛。署书督粢盛，设吏视茅苴。端居见博士，希武循庭除。
新岁丁卯·其一
作者：马祖常
朝代：元
体裁：古风

宣发日已皓，行年属知非。持身仕明时，出入谨细微。琐屑文墨贱，藻饰供脂韦。秩秩叙天经，哺此万齿饥。枉已未敢进，斯愿岂终违。
新岁丁卯·其二
作者：马祖常
朝代：元
体裁：古风

献岁时序改，真宰布阳和。默默玄运交，生物有骈罗。天涂日宣光，泮水涣文波。岂乐具春服，农祥愿无讹。
无题·其二
作者：马祖常
朝代：元
体裁：七言律诗

鹤城十二叠瑶光，琪树悬秋四面香。蛱蝶染花生粉白，玻璃著酒煖金黄。熏炉旧梦凭荀令，烛扣閒吟属沈郎。南国雁来书不至，江楼谁为制荷裳。
无题四首
作者：马祖常
朝代：元

瓦沟银竹曙翻江，阆苑凉风满石幢。葛令寄来丹臼一，陶公归去酒瓢双。梧桐寂寞陈公井，薜荔扶疏玉女窗。天畔帝车呼小凤，桂花流水夜淙淙。鹤城十二叠瑶光，琪树悬秋四面香。蛱蝶染花生粉白，玻璃著酒暖金黄。熏炉旧梦凭荀令，烛扣閒吟属沈郎。南国雁来书不至，江楼谁为制荷裳。三湘潇洒恨无潮，乌鹊填河愿有桥。丹穴凤来龙树远，海门鱼去蜃楼遥。已知京兆誇高髻，不信章华斗细腰。船尾横江春水急，长年无事醉吹箫。爱酒书生白发垂，鸾胶獭髓岂能医。汉宫斗草端阳节，唐殿穿针七夕时。竹上蛎房真可买，石间芝箭似难移。扬雄拟奏河东赋，但乞君王酒一卮。
无题四首·其一
作者：马祖常
朝代：元
体裁：七言律诗

瓦沟银竹曙翻江，阆苑凉风满石幢。葛令寄来丹臼一，陶公归去酒瓢双。梧桐寂寞陈公井，薜荔扶疏玉女窗。天畔帝车呼小凤，桂花流水夜淙淙。
无题四首·其三
作者：马祖常
朝代：元
体裁：七言律诗

三湘潇洒恨无潮，乌鹊填河愿有桥。丹穴凤来龙树远，海门鱼去蜃楼遥。已知京兆誇高髻，不信章华斗细腰。船尾横江春水急，长年无事醉吹箫。
无题四首·其二
作者：马祖常
朝代：元

鹤城十二叠瑶光，琪树悬秋四面香。蛱蝶染花生粉白，玻璃著酒暖金黄。熏炉旧梦凭荀令，烛扣閒吟属沈郎。南国雁来书不至，江楼谁为制荷裳。
无题四首·其四
作者：马祖常
朝代：元
体裁：七言律诗

爱酒书生白发垂，鸾胶獭髓岂能医。汉宫斗草端阳节，唐殿穿针七夕时。竹上蛎房真可买，石间芝箭似难移。扬雄拟奏河东赋，但乞君王酒一卮。
昌平道中次继学韵
作者：马祖常
朝代：元
体裁：古风

清朝富文物，冠盖塞两京。角艺百技并，论经千儒并。下才忝供奉，肃肃斋馆清。朝出都门道，群山惬幽情。联镳有髦士，海内驰英声。白马嘶南风，罗袍映田塍。笑我如培塿，自比山峥嵘。
明日在罗中官园池次韵
作者：马祖常
朝代：元
体裁：五言律诗

帝里春光媚，花前可独行。额黄团带小，眉绿画痕轻。荡桨波浮鹢，裁衣粉妒莺。却愁风信恶，明日树生阴。
明日在罗中官园池次韵
作者：马祖常
朝代：元

帝里春光媚，花前可独行。额黄团带小，眉绿画痕轻。荡桨波浮鹢，裁衣粉妒莺。却愁风信恶，明日树阴生。
明月亭
作者：马祖常
朝代：元
体裁：七言绝句

霜寒江渚生秋影，星绕天河下露声。归雁夕阳佳句好，题诗应自愧平生。
春云
作者：马祖常
朝代：元

高云起城阙，流离度庭树。依风拂回塘，波缬光影注。荒林带疏烟，照日乱萦缕。婉娈连浮阳，空明映凄雾。岚翠含玉晖，景采满岩屿。逍遥幽赏谐，缅邈世娱阻。
春云
作者：马祖常
朝代：元
体裁：古风

高云起城阙，流离度庭树。依风拂回塘，波缬光影注。荒林带疏烟，照日乱萦缕。婉娈连浮阳，空明映凄雾。岚翠含玉晖，景采满嵓屿。逍遥幽赏谐，缅邈世娱阻。
春寒
作者：马祖常
朝代：元

春寒犊子瘦，谁与念农耕。地底多生暖，天边正要晴。落梅栖雪晕，裂竹见风声。为问催花鸟，如何得使名？
春寒
作者：马祖常
朝代：元
体裁：五言律诗

春寒犊子瘦，谁与念农耕。地底多生煖，天边正要晴。落梅栖雪晕，裂竹见风声。为问催花鸟，如何得使名。
春寒·其一
作者：马祖常
朝代：元
体裁：古风

叶风应青阳，羲御南其辀。生荣兆植物，民气趋和柔。三农兴岁功，铫镈日以修。云胡司寒神，正月行敛收。猎猎惊飙来，壮士昼索裘。冰梁阻沃溉，龟拆横大畴。穑事忽愆时，谁与饥饿谋。得见吹律衍，吾将迎道周。
春寒·其二
作者：马祖常
朝代：元
体裁：古风

岁律启璇室，天家授人时。嘉生达勾萌，厚德宣灵祇。玄功既旁被，吾人亦咸宜。曩在闭关日，商旅车不脂。瑟缩谨盖藏，宛宛如蚌龟。兹遇孟陬月，迟日载景熹。眷酒续古意，游子求履綦。岂悦草木华，所贵阳道施。阳道一以施，众美俱无疵。
春思调王修撰袁待制·其一
作者：马祖常
朝代：元
体裁：五言律诗

翰林王学士，宅里好花开。白纻裁春服，青钱唤酒杯。终知老子兴，尝望美人来。笑我如椎钝，敲门一百回。
春思调王修撰袁待制·其二
作者：马祖常
朝代：元
体裁：五言律诗

京国春风软，名园花信来。只愁添酒价，还恐负诗才。绣袂鞦韆下，银鞍騕袅回。词臣应自贵，深院闭莓苔。
春日即事
作者：马祖常
朝代：元

梨花白罢海棠红，谁为韶光次第工。小閤卷帘春事晚，伫看蝴蝶过庭东。
春日即事
作者：马祖常
朝代：元
体裁：七言绝句

梨花白罢海棠红，谁为韶光次第工。小閤捲帘春事晚，伫看蝴蝶过庭东。
春行南郊
作者：马祖常
朝代：元
体裁：五言排律

绿树连城合，苍藤入涧悬。作桥分野路，取竹缚溪船。载酒谁留客，看花我欲颠。歌诗谐故老，笑语属神仙。自凿蒲萄井，人开苜蓿田。衔樱黄鸟哢，窥藻白鸥翩。狎坐欣时俊，随行喜妙年。山阴知寂寞，春服且云烟。
春风御马图·其一
作者：马祖常
朝代：元
体裁：七言绝句

龙种权奇十二闲，进来新自玉门关。连钱赭白生珠汗，天子长杨羽猎还。
春风御马图·其二
作者：马祖常
朝代：元
体裁：七言绝句

春风杨柳华山阳，肥泽都能照地光。天下太平无汗血，还堪立仗事君王。
昭君
作者：马祖常
朝代：元
体裁：七言绝句

旃车百辆入单于，不恨千金买画图。争似山中插花女，傍家只嫁一田夫。
暑雨
作者：马祖常
朝代：元
体裁：七言绝句

凉生纱縠玉秋清，雨气霏霏满凤城。湖上荷花云锦烂，不能临水一閒行。
朝歌
作者：马祖常
朝代：元
体裁：五言绝句

雾黯山沉树，风号路起尘。朝歌醉王死，周室又归秦。
杂咏
作者：马祖常
朝代：元
体裁：七言绝句

林石苍苍岁暮天，花禽竹鹤占苔钱。欲知丞相园亭好，自斫溪藤付钓船。
杂咏·其三
作者：马祖常
朝代：元
体裁：七言律诗

步出汀洲拾翠翎，仙家幢节树亭亭。山隮荟蔚笼沙縠，波泻涟漪漾醁醽。黄鹤来时天有日，玄猿啼处夜无星。舟行又过淮南国，招隐词高世莫听。
杂咏二首
作者：马祖常
朝代：元

百丈牵船溯上流，清淮从古有三洲。浮山堰逐降王去，淝水波因小谢收。红树有霜还可骑，白蘋无雨更宜舟。平生自是多行役，莫信吾家马少游。濠梁无客更观鱼，游子行过莫问书。潮落沙痕鸥泛少，风回云影雁行疏。归帆夜宿山前寺，从橐秋辞仗外车。俯仰此身天地内，沧洲重去带经锄。
杂咏二首·其一
作者：马祖常
朝代：元
体裁：七言律诗

百丈牵船溯上流，清淮从古有三洲。浮山堰逐降王去，淝水波因小谢收。红树有霜还可骑，白蘋无雨更宜舟。平生自是多行役，莫信吾家马少游。
杂咏二首·其二
作者：马祖常
朝代：元
体裁：七言律诗

濠梁无客更观鱼，游子行过莫问书。潮落沙痕鸥泛少，风回云影雁行疏。归帆夜宿山前寺，从橐秋辞仗外车。俯仰此身天地内，沧洲重去带经锄。
杂赋·其一
作者：马祖常
朝代：元
体裁：七言绝句

水村山店屋横斜，行尽长淮恰到家。雨雨风风六十日，年光多少在天涯。
杂赋·其三
作者：马祖常
朝代：元
体裁：七言绝句

古城犹说汉期思，土蚀苔阶楚相祠。乞得寝丘人不夺，千里渒水入荒陂。
杂赋·其二
作者：马祖常
朝代：元
体裁：七言绝句

空江木落月轮高，千里清光见羽毛。唤起长年夜吹笛，右持杯酒左持螯。
杂赋·其四
作者：马祖常
朝代：元
体裁：七言绝句

寒云漠漠暝烟深，溪上檀栾有树林。艇子回时双打桨，却如贺老在山阴。
李仲渊御史万竹亭
作者：马祖常
朝代：元
体裁：古风

君不见江有蛟龙宫，又不见竹有凤凰实。江波沉沉竹林合，中含絪缊太古色。君侯亭子书帙光，依微静绿栖墨香。东家丝桐间高堂，我方与客歌筼筜。狎蛟龙兮骑凤凰，渭川淇园在何方。
李伯时阳关图
作者：马祖常
朝代：元
体裁：七言绝句

自古人生苦别离，边头征戍更堪悲。渭城客舍无杨柳，閒怨当年李伯时。
李后主图
作者：马祖常
朝代：元

泽国中寒岁年宴，沙屿潮痕明石栈。风吹半树野梅发，天上书来问春雁。江南后主丹铅手，画尽冰丝世无有。宫中长昼谏囊稀，媚妩吴娃双进酒。
李后主图
作者：马祖常
朝代：元
体裁：古风

泽国中寒岁年晏，沙屿潮痕明石栈。风吹半树野梅发，天上书来问春雁。江南后主丹铅手，画尽冰丝世无有。宫中长昼谏囊稀，媚妩吴娃双进酒。
李夫人
作者：马祖常
朝代：元

未央天子香熏骨，夫人不贮黄金屋。水铜无光涩秋月，留得当年旧蛾绿。瑶台夜佩声阑珊，沈云叫雁沙泉寒。二十五弦弹凤凰，玉钗小燕飞春山。
李夫人
作者：马祖常
朝代：元
体裁：古风

未央天子香醺骨，夫人不贮黄金屋。冰铜无光涩秋月，留得当年旧蛾绿。瑶台夜佩声阑珊，沉云叫雁沙泉寒。二十五弦弹凤凰，玉钗小燕飞春山。
李夫人画竹
作者：马祖常
朝代：元
体裁：五言绝句

夫人闺房秀，手洒千亩雨。不见苍梧妃，弹瑟潇湘浦。
李老峪
作者：马祖常
朝代：元
体裁：七言绝句

李老峪中山绕屋，半空岚翠扑人衣。倚窗不睡夜将静，欲倩松风送我归。
李陵台二首
作者：马祖常
朝代：元

故国关河远，高台日月荒。颇闻苏属国，海上牧羝羊。蹛林闻野祭，汉室议门诛。辛苦楼兰将，凄凉太史书。
李陵台二首·其一
作者：马祖常
朝代：元
体裁：五言绝句

故国关河远，高台日月荒。颇闻苏属国，海上牧羝羊。
李陵台二首·其二
作者：马祖常
朝代：元
体裁：五言绝句

蹛林闻野祭，汉室议门诛。辛苦楼兰将，凄凉太史书。
杨妃墓
作者：马祖常
朝代：元

汉庙衣冠照碧燐，唐陵翁仲作黄尘。马嵬坡上棠梨树，犹占秦原几日春。
杨孝廉义乌
作者：马祖常
朝代：元
体裁：古风

密云县里日欲西，杨家树上乌来栖。哑哑鸣声似儿啼，日出捉虫哺母饥。君不见延秋门，姑苏台，诗人歌曲至今哀。鸟兮乌兮去复来，孝子有念乌无猜。
杨村
作者：马祖常
朝代：元

霜明野水晓粼粼，芦叶黄时少白蘋。船上忽逢吴客子，牵衣双手拂征尘。
杨村
作者：马祖常
朝代：元
体裁：七言绝句

霜明野水晓邻邻，芦叶黄时少白蘋。船上忽逢吴客子，牵衣双手拂征尘。
杨花宛转曲
作者：马祖常
朝代：元

空中游丝已无赖，宛转杨花犹百态。
随风扑帐拂香奁，度水点衣萦锦带。
轻薄颠狂风上下，燕子莺儿各新嫁。
钗头烬坠玉虫初，盆里丝缫银茧乍。
欲落不落春沼平，无根无蒂作浮萍。
缬波绣苔总成媚，人间最好是清明。
清明艳阳三月天，帝里烟花匝酒船。
石桥横直人家好，小海白鱼跳碧藻。
榆荚荷钱怨别离，不似杨花宛转飞。
杨花飞尽绿阴合，更看明年春雨时。
杨花宛转曲
作者：马祖常
朝代：元

空中游丝已无赖，宛转杨花犹百态。随风扑帐拂香奁，度水点衣萦锦带。轻薄颠狂风上下，燕子莺儿各新嫁。钗头烬坠玉虫初，盆里丝缫银茧乍。欲落不落春沼平，无根无蒂作浮萍。缬波绣苔总成媚，人间最好是清明。清明艳阳三月天，帝里烟花市酒船。石桥横直人家好，小海白鱼跳碧藻。榆荚荷钱怨别离，不似杨花宛转飞。杨花飞尽绿阴合，更看明年春雨时。
杨花宛转曲
作者：马祖常
朝代：元
体裁：乐府曲辞

空中游丝已无赖，宛转杨花犹百态。随风扑帐拂香奁，渡水点衣荣锦带。轻薄颠狂风上下，燕子莺儿各新嫁。钗头烬坠玉虫初，盆里丝缫银茧乍。欲落不落春沼平，无根无蒂作浮萍。缬波绣苔总成媚，人间最好是清明。清明艳阳三月天，帝里烟花匝酒船。石桥横直人家好，小海白鱼跳碧藻。榆荚荷钱怨别离，不似杨花宛转飞。杨花飞尽绿阴合，更看明年春雨时。
枢府书事
作者：马祖常
朝代：元
体裁：七言绝句

官冰一尺石盘光，丹果秋来雨后香。幸喜太平书檄少，坐闻清露滴清商。
柳枝词 其一 和王左司
作者：马祖常
朝代：元
体裁：词

郎君巧歌《杨柳枝》，柳眉初出学月支。隋堤千树烟光莫，不如柳眉初出时。
柳枝词 其七 和王左司
作者：马祖常
朝代：元
体裁：词

杨枝桃叶江水逢，喜云女萝附高松。白发满头不相见，却嫌吴音呼我侬。
柳枝词 其三 和王左司
作者：马祖常
朝代：元
体裁：词

凤城三月草色青，池塘飞絮桐飘零。风吹宛转低扑人，长空白日流榆星。
柳枝词 其九 和王左司
作者：马祖常
朝代：元
体裁：词

北客到吴亦懊侬，苧衫兰桨膏饰容。日食海错一百品，不敢上京来住冬。
柳枝词 其二 和王左司
作者：马祖常
朝代：元
体裁：词

春日烟雨秋日霜，曲尘丝织衫袖长。谁言折柳独送客，章台还堪系马缰。
柳枝词 其五 和王左司
作者：马祖常
朝代：元
体裁：词

马蹄车轮送客去，两京游客还未稀。谁因一斗蒲萄酒，便得梁州刺史归。
柳枝词 其八 和王左司
作者：马祖常
朝代：元
体裁：词

渭城别歌凄复凄，江都高楼醉眼迷。人生悲乐自古有，莫笑弃妻当镜啼。
柳枝词 其六 和王左司
作者：马祖常
朝代：元
体裁：词

橐驼驯象奴子骑，女郎能舞大小垂。蹛林猎罢各献捷，卷唇芦叶逐手吹。
柳枝词 其十 和王左司
作者：马祖常
朝代：元
体裁：词

鎗竿岭头红白花，客行日日不思家。尚食联叠给桂蠹，仙佩屈曲纫兰芽。
柳枝词 其四 和王左司
作者：马祖常
朝代：元
体裁：词

都门辇路花万株，塞垣苦寒多白榆。独怜柳枝弱袅袅，春情好写闺中书。
桃花马
作者：马祖常
朝代：元

白毛红点巧安排，勾引春风上背来。莫解雕鞍桥下浴，恐随流水泛天台。
桐庐县
作者：马祖常
朝代：元
体裁：七言绝句

江上船归暮雨疏，山中木落草秋初。天寒沽酒桐庐县，醉拟严光绝汉书。
桐江
作者：马祖常
朝代：元
体裁：五言绝句

青山围县郭，碧树出旗亭。千里桐江水，分明是醁醽。
次元礼弟韵
作者：马祖常
朝代：元
体裁：五言律诗

白鹤爱苦竹，婆娑正尔嘉。田居门近水，野饭甑炊霞。自种千章木，谁乘万里槎。小亭烧药处，依约是仙家。
次前韵·其一
作者：马祖常
朝代：元
体裁：七言律诗

岷峨山下锦城江，好买玄都翡翠幢。竹种筼筜千万个，鸟飞鸂鶒两三双。铜龙漏下春生水，金马神来雾入窗。花落天台招小隐，胡麻饭熟石淙淙。
次前韵·其二
作者：马祖常
朝代：元
体裁：七言律诗

切玉龙刀宝气光，袷罗半臂麝脐香。荔枝囊密嫣嫣紫，卢橘团金颗颗黄。秦氏故侯更汉主，石家小妇嫁孙郎。江心谁铸芙蓉镜，照见嫦娥织翠裳。
次前韵四首
作者：马祖常
朝代：元

岷峨山下锦成江，好买玄都翡翠幢。竹种筼筜千万个，鸟飞鸂？两三双。铜龙漏下春生水，金马神来雾入窗。花落天台招小隐，胡麻饭熟石淙淙。切玉龙刀宝气光，祫罗半臂麝脐香。荔枝囊密嫣嫣紫，卢橘团金颗颗黄。秦氏故侯更汉主，石家小妇嫁孙郎。江心谁铸芙蓉镜，照见嫦娥织翠裳。钱塘八月水生潮，邛笮千年竹架桥。簟织龙须天路近，衣裁蝉翼渚宫遥。府中丞相鱼垂带，阃外将军箭插腰。无奈黄金閒买赋，云间学得凤凰箫。乐部韦娘舞小垂，病来能召翰林医。嗔人书奏三千牍，劝客歌诗十二时。金谷花枝随雨尽，石城江水逐潮移。世间若有神仙术，西去瑶池醉酒卮。
次前韵四首·其一
作者：马祖常
朝代：元

岷峨山下锦成江，好买玄都翡翠幢。竹种筼筜千万个，鸟飞鸂？两三双。铜龙漏下春生水，金马神来雾入窗。花落天台招小隐，胡麻饭熟石淙淙。
次前韵四首·其三
作者：马祖常
朝代：元
体裁：七言律诗

钱塘八月水生潮，邛笮千年竹架桥。簟织龙须天路近，衣裁蝉翼渚宫遥。府中丞相鱼垂带，阃外将军箭插腰。无奈黄金閒买赋，云间学得凤凰箫。
次前韵四首·其二
作者：马祖常
朝代：元

切玉龙刀宝气光，祫罗半臂麝脐香。荔枝囊密嫣嫣紫，卢橘团金颗颗黄。秦氏故侯更汉主，石家小妇嫁孙郎。江心谁铸芙蓉镜，照见嫦娥织翠裳。
次前韵四首·其四
作者：马祖常
朝代：元
体裁：七言律诗

乐部韦娘舞小垂，病来能召翰林医。嗔人书奏三千牍，劝客歌诗十二时。金谷花枝随雨尽，石城江水逐潮移。世间若有神仙术，西去瑶池醉酒卮。
次吴真人梅花韵
作者：马祖常
朝代：元
体裁：七言律诗

罗浮庾岭大荒滨，燕蓟冰姿好寄身。地胜不招金谷客，赋成重写洛川神。碧窗逗日留私煦，丹井呼泉渍古春。草木有知应自喜，白衣如我是山人。
次玄德真人韵
作者：马祖常
朝代：元
体裁：七言律诗

冈峦四合偃长虹，宝閤鶱然上御风。万里山河开日月，九州茅土锡王公。麒麟织罽年年出，騕袅驮金岁岁同。京国光阴清似水，茶瓯醒睡笑书空。
次王参政延福宫韵·其一
作者：马祖常
朝代：元
体裁：七言绝句

五粒松脂下石扉，山花春鸟拂檐飞。道人自煮青精饭，学得仙方上马归。
次王参政延福宫韵·其七
作者：马祖常
朝代：元
体裁：七言绝句

翠瓦金铺白玉扉，松阶五色凤凰飞。梦中不觉神仙境，却是彤庭得奏归。
次王参政延福宫韵·其三
作者：马祖常
朝代：元
体裁：七言绝句

蕊珠宫阙画云扉，幺凤桐花白日飞。冰水藕丝清暑宴，偷桃方朔醉忘归。
次王参政延福宫韵·其二
作者：马祖常
朝代：元
体裁：七言绝句

仙子新开白鹤亭，画云十二列山屏。帘光香转凉飔细，坐对南华问大庭。
次王参政延福宫韵·其五
作者：马祖常
朝代：元
体裁：七言绝句

太乙神来月转扉，石坛秋冷叶初飞。丹方可是无消息，辽鹤千年始一归。
次王参政延福宫韵·其八
作者：马祖常
朝代：元
体裁：七言绝句

草玄谁到子云亭，莫笑童乌短似屏。学士横经趋虎观，将军跃马出龙庭。
次王参政延福宫韵·其六
作者：马祖常
朝代：元
体裁：七言绝句

道士南来说敬亭，云林千叠翠光屏。写书更问瀛洲叟，几日丹床满后庭。
次王参政延福宫韵二首
作者：马祖常
朝代：元

蕊珠宫阙画云扉，么凤桐花白日飞。冰水藕丝清暑宴，偷桃方朔醉忘归。唐家涨水望云亭，三月千花隔障屏。不似仙人华绿洞，双笙吹凤五芝庭。
次王参政延福宫韵二首·其一
作者：马祖常
朝代：元

蕊珠宫阙画云扉，么凤桐花白日飞。冰水藕丝清暑宴，偷桃方朔醉忘归。
次王参政延福宫韵二首·其二
作者：马祖常
朝代：元
体裁：七言绝句

唐家涨水望云亭，三月千花隔障屏。不似仙人华绿洞，双笙吹凤五芝庭。
次韵咏石
作者：马祖常
朝代：元
体裁：五言律诗

老石何年有，依稀满路旁。无人愁饮羽，有客坐亡羊。戒世能言晋，传书岂姓黄。补天成五色，何独柱明堂。
次韵宋显夫
作者：马祖常
朝代：元
体裁：七言律诗

东观著书閒日少，还能信马御沟行。翠华阁迥天云近，海子桥长日栈平。冰泮水深船对屋，日迟春早树迷城。芳年似酒何人问，尽属而今坦率生。
次韵李行斋集贤·其一
作者：马祖常
朝代：元
体裁：七言律诗

仙掌高承玉露和，夜凉如水晓生波。雁门铁骑横秋出，象郡金舆映日多。月落无乌啼石树，天低有客泛星河。玉京斗酒钱三百，醉倚鳌峰一曲歌。
次韵李行斋集贤·其二
作者：马祖常
朝代：元
体裁：七言律诗

英声藉甚著天门，诗句年来与我论。沙碛翳云歌北塞，稻畦分水梦东屯。秋风八月欺茅屋，夜雨三更注酒盆。明日桑乾须系马，翠华过处看承恩。
次韵王参议寄上京胡安常诸公·其一
作者：马祖常
朝代：元
体裁：七言律诗

冰盘珍果进红消，九部新声拟奏韶。洛宅土中诸国会，甘泉天近从臣朝。仙官凫至应飞舄，廉吏珠还岂织绡。早晚秋河乌鹊度，彩霓千丈不须桥。
次韵王参议寄上京胡安常诸公·其三
作者：马祖常
朝代：元
体裁：七言律诗

步辇晨移紫殿阴，龙光天表影浮沉。讲臣白首求儒效，宰属丹衷体圣心。池上凤凰当閤早，洲边鹦鹉浴江深。太平化日长如岁，赐酒频来岂抱琴。
次韵王参议寄上京胡安常诸公·其二
作者：马祖常
朝代：元
体裁：七言律诗

石甃冰澌古不消，广寒张乐喜闻《韶》。五坊戏马春旗合，百队回龙晓仗朝。阊阖门高承藻井，番禺县远贡鲛绡。年年载笔陪京道，题柱相如又过桥。
次韵王参议寄上京胡安常诸公·其四
作者：马祖常
朝代：元
体裁：七言律诗

省中温树昼阴阴，郎署熏衣尽麝沉。星近紫垣明上界，日行黄道对天心。和鸾秋驾车尘静，佩玉朝鸣漏水深。好乞龙门滩上石，种桐千尺断为琴。
次韵王参议寄上京胡安常诸公二首
作者：马祖常
朝代：元

石甃冰澌古不消，广寒张乐喜闻《韶》。五防戏马春旗合，百队回龙晓仗朝。阊阖门高承藻井，番禺县远贡鲛绡。年年载笔陪京道，题柱相如又过桥。省中温树昼阴阴，郎署熏衣尽麝沈。星近紫垣明上界，日行黄道对天心。和鸾秋驾车尘静，佩玉朝鸣漏水深。好乞龙门滩上石，种桐千尺断为琴。
次韵王参议寄上京胡安常诸公二首·其一
作者：马祖常
朝代：元

石甃冰澌古不消，广寒张乐喜闻《韶》。五防戏马春旗合，百队回龙晓仗朝。阊阖门高承藻井，番禺县远贡鲛绡。年年载笔陪京道，题柱相如又过桥。
次韵王参议寄上京胡安常诸公二首·其二
作者：马祖常
朝代：元

省中温树昼阴阴，郎署熏衣尽麝沈。星近紫垣明上界，日行黄道对天心。和鸾秋驾车尘静，佩玉朝鸣漏水深。好乞龙门滩上石，种桐千尺断为琴。
次韵王继学·其一
作者：马祖常
朝代：元
体裁：七言绝句

淮地瞿昙误夙姿，今生记得未生时。转羞薜荔无真说，却讶芙蓉似近时。
次韵王继学·其二
作者：马祖常
朝代：元
体裁：七言绝句

三伏滦京酒盏同，分飞鸿雁怨秋风。谁知上店前宵月，只在卢仝草屋东。
次韵王编修送彭道士南归
作者：马祖常
朝代：元
体裁：七言律诗

故山松老鹤知年，归写丹经带椠铅。鍊杏春林求水碧，步虚秋馆佩山玄。石鞭海上无精卫，花发江南有杜鹃。一曲鉴湖何处觅，我今骑马似乘船。
次韵端午行
作者：马祖常
朝代：元
体裁：乐府曲辞

罗襦垂垂扇奁歇，守宫持红不数蝎。桐官马酒银流澌，内饔饼啖酥凝雪。栾水之阳汉陪京，拂天翠华风日清。绣丝鞋墙擅南陌，玉环镜鼻专东城。射柳王孙五花马，醉来见客不肯下。撷蓝揽绿斗草嬉，灵运无须更谁诧。香炉薰衣今几人，兰阶昼永帘光匀。围坐屏风罨画剧，杯中菖蒲笑回春。
次韵继学·其一
作者：马祖常
朝代：元
体裁：五言排律

金爵层霄外，银猊曲槛边。合香俱国士，持橐半神仙。岂有遮尘手，应无见曲涎。地清天似水，席煖罽如绵。客送蒲萄酒，人分苜蓿田。书思趋豹省，掞藻赋龙船。谁念冯唐老，为郎白首年。
次韵继学·其二
作者：马祖常
朝代：元
体裁：五言排律

鸡塞西宁外，龙沙北极边。有天皆入贡，无地不生仙。鹊玉光含水，骊珠湿带涎。香清堪闭阁，衣薄岂胜绵。珥笔游鳌禁，扶犁占鹤田。酒来扬子宅，人上剡溪船。自信篇章贵，能歌击壤年。
次韵继学三首
作者：马祖常
朝代：元

金爵层霄外，银猊曲槛边。含香俱国士，持橐半神仙。岂有遮尘手，应无见曲涎。池清天似水，席暖罽如绵。客送蒲萄酒，人分苜蓿田。书思趋豹省，掞藻赋龙船。谁念冯唐老，为郎白首年。鸡塞西宁外，龙沙北极边。有天皆入贡，无地不生仙。鹊玉光含水，骊珠湿带涎。香清堪闭閤，衣薄岂胜绵。珥笔游鳌禁，扶犁占鹤田。酒来扬子宅，人上剡溪船。自信篇章贵，能歌击壤年。丞相晨趋漏，元戎夜拓边。碧鸡崇汉畤，丹药监秦仙。敢谓鳌头选，初逃虎口涎。柳词方濯锦，雪赋已抽绵。艳艳金为屋，辉辉玉满田。客衣随楚制，乡梦逐吴船。所赖三阶正，螭坳记有年。
次韵继学三首·其一
作者：马祖常
朝代：元

金爵层霄外，银猊曲槛边。含香俱国士，持橐半神仙。岂有遮尘手，应无见曲涎。池清天似水，席暖罽如绵。客送蒲萄酒，人分苜蓿田。书思趋豹省，掞藻赋龙船。谁念冯唐老，为郎白首年。
次韵继学三首·其三
作者：马祖常
朝代：元
体裁：五言排律

丞相晨趋漏，元戎夜拓边。碧鸡崇汉畤，丹药监秦仙。敢谓鳌头选，初逃虎口涎。柳词方濯锦，雪赋已抽绵。艳艳金为屋，辉辉玉满田。客衣随楚制，乡梦逐吴船。所赖三阶正，螭坳记有年。
次韵继学三首·其二
作者：马祖常
朝代：元

鸡塞西宁外，龙沙北极边。有天皆入贡，无地不生仙。鹊玉光含水，骊珠湿带涎。香清堪闭閤，衣薄岂胜绵。珥笔游鳌禁，扶犁占鹤田。酒来扬子宅，人上剡溪船。自信篇章贵，能歌击壤年。
次韵继学桑乾岭
作者：马祖常
朝代：元
体裁：七言律诗

云间酒旆揭高竿，苍翠烟霞屋下看。一径似肠萦鸟道，几人如艇泛松澜。龙门有路天津湿，剑阁无铭石骨寒。便欲乘风凌倒景，八公先到我刘安。
次韵进士宋显夫海岸春行
作者：马祖常
朝代：元

灵沼春波殿影高，行人苑外望蟠桃。街尘曙雨沈红雾，宫瓦晴霏动翠涛。鸟度镜中还避弹，鱼跳船尾不因篙。曲江别有新承宴，笑我官曹似马曹。
次韵送上官伯圭·其一
作者：马祖常
朝代：元
体裁：七言律诗

阊阖风吹雨别州，才华生世重前旒。终军关右须乘传，王粲荆南不上楼。黄鹤白云鹦鹉梦，金陵江水凤凰游。东船载雨潇湘北，柿叶题诗寄十洲。
次韵送上官伯圭·其二
作者：马祖常
朝代：元
体裁：七言律诗

笛声吹彻古梁州，人自天南望扆流。丝雨萦空黄篾舫，浏风清署锦江楼。武昌鱼美三年别，司马文高万里游。急买秫田多酿酒，重来袍色映沧洲。
次韵阿荣参政
作者：马祖常
朝代：元
体裁：五言律诗

辇路青云上，居人杳霭间。寺钟闻下界，车辙在高山。倚马才名世，鸣鸡客过关。黄陂隔淮浦，岁晚约同閒。
欧阳原功铭冯少府墓
作者：马祖常
朝代：元
体裁：五言绝句

古鼎刻龙文，新铭少府君。欲闻蒿里挽，零露湿秋坟。
歌风台
作者：马祖常
朝代：元
体裁：七言绝句

祖龙无庙托孤魂，羽泣妖姬死更奔。独有沛中隆准客，歌风台上望乡村。
武当山道士赠行
作者：马祖常
朝代：元
体裁：五言律诗

幽居凿石楹，仙路接青城。印字苔行鹤，梭金树度莺。飞光无短景，上寿有长生。星斗何曾闇，玄坛夜夜明。
求赵伯显画家山图用唐李中韵
作者：马祖常
朝代：元
体裁：五言排律

春雁南来后，家书一纸无。山花应向日，陂水计通湖。羸㹀衣资絮，生蚕薄藉芦。久宜拂白石，强此伏青蒲。琴客分抄谱，仙翁许借壶。园红榴火炼，沼绿芡盘铺。岚气飘檐隙，烟光郁座隅。呼云横螮蝀，问月看蟾蜍。倚杖心何逸，观鱼兴不辜。新开竹林径，并乞写成图。
求赵伯显画家山图用唐李中韵
作者：马祖常
朝代：元

春雁南来后，家书一纸无。山花应向日，陂水计通湖。羸牸衣资絮，生蚕薄藉芦。久宜拂白石，强此伏青蒲。琴客分抄谱，仙翁许借壶。园红榴火鍊，沼绿芡盘铺。岚气飘檐隙，烟光郁座隅。呼云横螮蝀，问月看蟾蜍。倚杖心何逸，观鱼兴不辜。新开竹林径，并乞写成图。
沛县水村
作者：马祖常
朝代：元
体裁：七言绝句

霜气渐寒河未冰，野云抺空起层层。略彴桥边沽酒市，夜深篝火看鱼罾。
河湟书事·其一
作者：马祖常
朝代：元
体裁：七言绝句

阴山铁骑角弓长，间日原头射白狼。青海无波春雁下，草生碛里见牛羊。
河湟书事二首
作者：马祖常
朝代：元

阴山铁骑角弓长，閒日原头射白狼。青海无波春雁下，草生碛里见牛羊。波斯老贾度流沙，夜听驼铃识路赊。采玉河边青石子，收来东国易桑麻。
河湟书事二首·其一
作者：马祖常
朝代：元

阴山铁骑角弓长，閒日原头射白狼。青海无波春雁下，草生碛里见牛羊。
河湟书事二首·其二
作者：马祖常
朝代：元
体裁：七言绝句

波斯老贾度流沙，夜听驼铃识路赊。采玉河边青石子，收来东国易桑麻。
河西歌效长吉体
作者：马祖常
朝代：元

贺兰山下河西地，女郎十八梳高髻。茜根染衣光如霞，却召瞿昙作夫婿。紫驼载锦凉州西，换得黄金铸马蹄。沙羊冰脂蜜脾白，个中饮酒声澌澌。
治书再和复次韵
作者：马祖常
朝代：元

西南春巷杏花墙，索米长安汉戟郎。市里忽闻鸡吐绶，海边还报鸟含香。月移桂树通阶石，芝发铜池谢井床。儤直閤门休沐夕，新诗刻烛赋千章。
治书宠和误用光字仍再次韵·其一
作者：马祖常
朝代：元
体裁：七言律诗

金吾鱼钥限南墙，襆被淹旬借直郎。灯转九枝回昼景，笔题双榜夺春光。番禺珠琲宁无树，勾漏丹砂信有床。明日大廷亲策试，昭回云汉见天章。
治书宠和误用光字仍再次韵·其二
作者：马祖常
朝代：元
体裁：七言律诗

春巷门深薜荔墙，月轮修桂倩吴郎。入帘缥缬浮檐影，出院红筵映酒光。骏马百金还买骨，灵龟五总不支床。治书台上风霜剧，回首文场赋和章。
泉南孙氏园亭
作者：马祖常
朝代：元
体裁：五言排律

凿石通归汐，浮梁看浴暾。鸭阑萍上甃，鹿栅藓生垣。薝卜乘栀子，筼筜长竹孙。书香芸辟蠹，席煖锦裁鹓。交客登仙籍，承家荷帝恩。冰瓯蜂蜜溜，酒榼荔浆翻。吹籥花围屋，弹琴鹤舞园。海云春有态，闽雪夜无痕。谁谓衣裳懒，予今杖屦烦。捋须歌月地，翘首望天门。
泉南孙氏园亭
作者：马祖常
朝代：元

凿石通归汐，浮梁看浴暾。鸭阑萍上甃，鹿栅藓生垣。薝卜垂栀子，筼筜长竹孙。书香芸辟蠹，席暖锦裁鹓。交客登仙籍，承家荷帝恩。冰瓯蜂蜜溜，酒榼荔浆翻。吹籥花围屋，弹琴鹤舞园。海云春有态，闽雪夜无痕。谁谓衣裳懒，予今杖屦烦。捋须歌月地，翘首望天门。
泗州塔
作者：马祖常
朝代：元
体裁：五言律诗

梵塔层层出，云间见象轮。金光动淮水，铎语召川神。负载坤多力，庄严佛有因。埏陶千万亿，穹石刻铭新。
洛中·其一
作者：马祖常
朝代：元
体裁：七言绝句

龙门三月洛波清，正是花时过故京。樽酒不来芳树远，碧云初合暮山横。
洛中·其二
作者：马祖常
朝代：元
体裁：七言绝句

东望梁园是故乡，怀归夜夜梦池塘。春城碧树淮南路，饮酒当年似漫郎。
流莺
作者：马祖常
朝代：元
体裁：七言绝句

乔木繁阴昼景舒，檀栾绿色满阶除。京都三月花飞尽，才听流莺一啭初。
济南张老人
作者：马祖常
朝代：元
体裁：七言律诗

张翁八十发青青，閒爱湖光泻醁醽。不卖道边居士履，还随天上老人星。花浓蜜露莺调舌，石戴车云鹤养翎。我欲东游华表柱，古书重向伏生听。
海子桥·其一
作者：马祖常
朝代：元
体裁：五言律诗

朝马秋尘急，天潢晚镜舒。影圆云度鸟，波静藻依鱼。石栈通星汉，银河落水渠。无人洗寒露，为我媚芙蕖。
海子桥·其二
作者：马祖常
朝代：元
体裁：五言律诗

南望蓬莱观，行人隔苑墙。有时驯象浴，不见狎鸥翔。宫树飘秋叶，江船认石梁。辟雍真可作，拟赋献文王。
淮上初见吴牛·其一
作者：马祖常
朝代：元
体裁：七言绝句

五年衣上属车尘，自向澄江一洗新。长角吴牛尾黑色，仰鸣知我是耕人。
淮上初见吴牛·其二
作者：马祖常
朝代：元
体裁：七言绝句

独爱江边黑牡丹，新编龙具不知寒。春来高价如金贵，背上童儿尔好看。
淮南田歌·其七
作者：马祖常
朝代：元
体裁：乐府曲辞

牛饱早耕田，田中水湔湔。春晚蘋草生，牛刀更可怜。
淮南田歌·其三
作者：马祖常
朝代：元
体裁：乐府曲辞

西庄竹笋长，生过东家墙。东家吃竹笋，日日笑西庄。
淮南田歌·其九
作者：马祖常
朝代：元
体裁：乐府曲辞

江东木绵树，移向淮南去。秋生紫萼花，结绵煖如絮。
淮南田歌·其二
作者：马祖常
朝代：元
体裁：乐府曲辞

老翁白发短，放牛田间卧。记得南朝事，怕临淮水过。
淮南田歌·其六
作者：马祖常
朝代：元
体裁：乐府曲辞

鹭鹚白如雪，鸬鹚觜复长。双立田塍间，知是鱼满肠。
淮南田歌·其十
作者：马祖常
朝代：元
体裁：乐府曲辞

锄田莫用懒，夏日背上炎。秋税入官仓，雀鼠觜尖尖。
淮南田歌·其四
作者：马祖常
朝代：元
体裁：乐府曲辞

鱼儿随水上，到我屋前溪。更怨溪水小，随雨过南堤。
淮南田歌三首
作者：马祖常
朝代：元

东塘水初满，西塘泉又生。春风两塘侧，多少路人行。蒲生亦有笋，菰生亦有米。可怜芙蓉花，照影秋塘里。借钱买盐茶，倩人莳早秧。日望秋田熟，仍防野鸭伤。
淮南田歌三首·其一
作者：马祖常
朝代：元
体裁：乐府曲辞

东塘水初满，西塘泉又生。春风两塘侧，多少路人行。
淮南田歌三首·其三
作者：马祖常
朝代：元
体裁：乐府曲辞

借钱买盐茶，倩人莳早秧。日望秋田熟，仍防野鸭伤。
淮南田歌三首·其二
作者：马祖常
朝代：元
体裁：乐府曲辞

蒲生亦有笋，菰生亦有米。可怜芙蓉花，照影秋塘里。
淮南鱼歌·其一
作者：马祖常
朝代：元
体裁：五言绝句

棹船淮水上，晒网赤岸南。船中捕来鱼，卖钱买鱼蓝。
淮南鱼歌·其三
作者：马祖常
朝代：元
体裁：乐府曲辞

市中买蚕丝，新结横江网。江中鱼已尽，又结网十丈。
淮南鱼歌·其九
作者：马祖常
朝代：元
体裁：乐府曲辞

卖鱼向城市，陌上遇王孙。争买双银鲫，持去赠红裙。